hotchpotch/miracl-hf-unified huggingface dataset:
দুহোক স্টেডিয়াম
দুহোক স্টেডিয়াম  ইরাকের একটি স্টেডিয়াম যেখানে বিভিন্ন ধরনের খেলার ব্যাবস্থা আছে। তবে বর্তমানে এখানে ফুটবল খেলা বেশি অনুষ্ঠিত হয়। এই স্টেডিয়ামটি দুহোক ফুটবল দলের হোম-ভেণ্যু হিসেবে ব্যবহৃত হয়। এর দর্শক ধারণক্ষমতা প্রথমে ছিলো মাত্র ১০ হাজার, পরবর্তীতে সংস্কারের ফলে দর্শক ধারণক্ষমতা বৃদ্ধি পেয়ে দাঁড়ায় প্রায় ৩০ হাজার, যা ইরাকের অন্যতম বড় একটি স্টেডিয়াম।
দুহোক স্টেডিয়াম ইরাকের দুহোকে রেজা রোডের পাশে অবস্থিত। টাইগ্রিস নদীর বাঁধের পাশে পাহাড়ঘেরা পরিবেশে স্টেডিয়ামটি তৈরী করা হয়েছে।
দুহোক স্টেডিয়াম ১৯৮৬ সালে প্রতিষ্ঠিত হয়। তবে ২০০৮ সালে এই স্টেডিয়ামের বড় ধরনের সংস্কার সাধন করা হয়।
এই মাঠটি বিশ্বমানের সুবিধাসমূহের সমন্বয়ে তৈরি ইরাকের একটি আধুনিক স্টেডিয়াম। এই স্টেডিয়ামটি মধ্য প্রাচ্যের সেরা মাঠগুলোর একটি। এই মাঠের মূল বৈশিষ্ট্য হল এর প্রাকৃতিক পরিবেশে দর্শকদের খেলা দেখার সুবিধা। স্টেডিয়ামের চারপাশে সুউচ্চ পাহাড়ের সারি এর সৌন্দর্য বহুগুণ বাড়িয়ে দিয়েছে। মূলতঃ ফুটবল এবং এথলেটিকসের জন্য তৈরি করায় এই মাঠটি উপবৃত্তাকার। আধুনুক খেলার উপযুক্ত হিসেবে গড়ে তোলার জন্য অনেক পুণঃনির্মাণ কাজ করতে হয়েছে। মাঠে সবুজ ঘাস লাগানো, দর্শকদের জন্য উন্নত বসার ব্যবস্থা, যোগাযোগ ব্যবস্থার উন্নতি, খেলা ধারণের সুবিধা ইত্যাদি এই স্টেডিয়ামকে ইরাকের অন্যতম স্টেডিয়ামে পরিণত করেছে।
ইরাকের ফুটবল স্টেডিয়ামের তালিকা
ইরাকের ফুটবল স্টেডিয়ামের তালিকা, ধারণক্ষমতার ভিত্তিতে ক্রমবিন্যস্ত
নিম্নোক্ত স্টেডিয়ামগুলো নির্মাণাধীন আছে
শিবগঞ্জ সরকারি মডেল উচ্চ বিদ্যালয়
শিবগঞ্জ পাইলট মডেল উচ্চ বিদ্যালয় () বগুড়া জেলার শিবগঞ্জ উপজেলায় অবস্থিত অন্যতম একটি মাধ্যবিক বিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।
বিদ্যালয়টি ১৯৩১ সালে প্রতিষ্ঠা করা হয়।
৬ষ্ঠ থেকে ৮ম শ্রেণী পর্যন্ত ৬টি এবং ৯ম ও ১০ম শ্রেণীতে বিজ্ঞান, মানবিক ও ব্যবসাসহ মোট ১০টি বিভাগে পড়াশোনার ব্যবস্থা রয়েছে। বিদ্যালয়ে মোট শিক্ষার্থী রয়েছে প্রায় ১ হাজার ।
আল রামাদি স্টেডিয়াম
আল রামাদি স্টেডিয়াম ইরাকের রামাদি শহরে অবস্থিত।
আল রামাদি ফুটবল ক্লাবের হোম-ভেণ্যু হিসেবে উক্ত স্টেডিয়াম ব্যবহৃত হয়।
আল রামাদি স্টেডিয়ামটি বিশ্বমানের সুবিধাসমূহের সমন্বয়ে তৈরি একটি আধুনিক স্টেডিয়াম। এই স্টেডিয়ামটি মধ্যপ্রাচ্যের সেরা মাঠগুলোর একটি। এই মাঠের মূল বৈশিষ্ট্য হল এর আধুনিক বসার ব্যবস্থা ও অ্যাথলেটি ট্র্যাক। মুলতঃ ফুটবল এবং এথলেটিকসের জন্য তৈরি করায় এই মাঠটি উপবৃত্তাকার। ফুটবল খেলার উপযুক্ত হিসেবে গড়ে তোলার জন্য অনেক পুণঃনির্মাণ কাজ করতে হয়েছে। এখানে আন্তর্জাতিক মানের ফুটবল খেলা আয়োজন করা যায়। মাঠে ঘাস রোপণ, দর্শকদের খেলা দেখার সুব্যাবস্থা, যোগাযোগ ব্যবস্থার উন্নতি, নিয়মিত খেলা আয়োজন ইত্যাদি কারণে এটি ইরাকের অন্যতম প্রধান স্টেডিয়াম এটি।
২০১৫ সালের মে মাসে স্টেডিয়ামে ইসলামিক স্টেটের জঙ্গিরা আক্রমণ করে। শহরের পশ্চিমে নতুন একটি অলিম্পিক স্টেডিয়ামের নির্মাণ কাজ চলছিলো, যার দর্শকধারণ ক্ষমতা হওয়ার কথা ছিলো ৩০ হাজার। কিন্তু ইসলামিকের স্টেটের আক্রমণে কাজ বন্ধ হয়ে যায়। ইরাক সরকার শহরটি জঙ্গিদের কাছ থেকে মুক্ত করলে দেখা যায় স্টেডিয়ামে অজানা অনেক কবর দেওয়া হয়েছে।
আল কুবা আল জাবিয়া স্টেডিয়াম
আল কুবা আল জাবিয়া স্টেডিয়াম (আরবি: ملعب القوة الجوية) ইরাকের বাগদাদ শহরে অবস্থিত একটি স্টেডিয়াম যেখানে বিভিন্ন ধরনের খেলার সুব্যাবস্থা আছে। তবে বর্তমানে এই স্টেডিয়ামে ফুটবল বেশি খেলা হয়। প্রায় ১৫ হাজার দর্শক এখানে বসে খেলা দেখতে পারেন। বর্তমানে স্টেডিয়ামটি আল কুবা আল জাবিয়া দলের হোম-ভেণ্যু হিসেবে ব্যবহৃত হচ্ছে।
তেরি মেরি
তেরি মেরি () ২০১১ বলিউড চলচ্চিত্র বডি গার্ড এর হিন্দি ভাষায় রচিত একটি গান। গানটির সুরকার হল হিমেশ রেশমিয়া এবং গানটি গেয়েছেন রাহাত ফতেহ আলী খান এবং শ্রেয়া ঘোষাল। গানটি কথাগুলো লেখেছেন শাব্বির আহমেদ। গানটির সংগীত ভিডিওতে অংশ নেন বলিউড অভিনেতা সালমান খান এবং অভিনেত্রী কারিনা কাপুর।
চট্টগ্রাম ইউরিয়া সারকারখানা স্কুল ও কলেজ
চট্টগ্রাম ইউরিয়া সারকারখানা স্কুল ও কলেজ চট্টগ্রাম জেলায় অবস্থিত চট্টগ্রাম ইউরিয়া সারকারখানার অধীনে পরিচালিত শিক্ষাপ্রতিষ্ঠান।এটি চট্টগ্রামের আনোয়ারা থানার রাংগাদিয়ায় চট্টগ্রাম ইউরিয়া সারকারখানার কলোনীর ভিতরে অবস্থিত। ১৯৮৮ সালে প্রতিষ্ঠিত হওয়ার পর থেকে এখানে শুধুমাত্র সারকারখানায় চাকুরীরত কর্মকর্তা কর্মচারিদের ছেলেমেয়েরাই অধ্যয়ন করতে পারে ।এটি আনোয়ারা থানায় অবস্থিত সেরা কলেজগুলোর একটি। এর ছাত্রছাত্রীরা বর্তমানে বিভিন্ন স্বনামধন্য বিশ্ববিদ্যালয়ে অধ্যয়নরত
প্রতি বছর চট্টগ্রাম ইউরিয়া সার কারখানা স্কুল ও কলেজ একটি বার্ষিক ম্যাগাজিন প্রকাশ করে, যার নাম " বিস্ফোরন "।
মেগা জোন
মেগা জোন  একটি ভিডিও গেম ভিত্তিক ম্যাগাজিন যা ১৯৮৯ থেকে অক্টোবর ১৯৯৫ পর্যন্ত নিয়মিত প্রকাশ হত। ম্যাগাজিনটি অস্ট্রেলিয়ার এলউড থেকে প্রকাশিত হত। প্রথমদিকে মেগা জোন ম্যাগাজিন দ্বি-মাসিক বের হত এবং নিবন্ধের বিষয়বস্তু ছিলো বহুবিধ। পরে এটিকে মাসিক হিসেবে প্রকাশ করা হয়। এর বিষয়বস্তুতেও পরিবর্তন আসে। জুন ১৯৯৩ থেকে শুধু সেগা সফটওয়ার নিয়ে নিবন্ধ বের করা হয়। ১৯৯৫ সালের অক্টোবর মাস থেকে ম্যাগাজিনটি বিভিন্ন কারণে বন্ধ হয়ে যায়। মেগা জোনের সর্বমোট ৫৬ টি সংখ্যা প্রকাশিত হয়েছিলো।
জেরাল্ড অ্যাশ
জেরাল্ড অ্যাশ একজন মার্কিন তড়িৎ প্রকৌশলী।
অ্যাশ ১৯৪২ সালের ১ অগাস্ট নিউ জার্সির প্যাটারসনে জন্মগ্রহণ করেন। তিনি রুটজার্স বিশ্ববিদ্যালয় থেকে ১৯৬৪ সালে ব্যাচেলর অব সায়েন্স ডিগ্র অর্জন করেন। ১৯৭২ সালে বেল ল্যাবসে যোগদান করেন এবং ১৯৭৬ সালে রাউটিং স্টাডিজ গ্রুপের সুপারভাইজর হন। তিনি ক্যালিফোর্নিয়া ইন্সটিটিউট অব টেকনোলজি থেকে ১৯৬৫ সালে মাস্টার অব সায়েন্স এবং ১৯৬৯ সালে পিএইচডি ডিগ্রি অর্জন করেন। তিনি ১৯৮৯ সালে আইইইই আলেক্সান্ডার গ্রাহাম বেল মেডেল লাভ করেন।
সুশীতল রায়চৌধুরী
সুশীতল রায়চৌধুরী (৪ ফেব্রুয়ারি ১৯১৩-১৩ মার্চ ১৯৭১) একজন বামপন্থী রাজনীতিবিদ ও তাত্ত্বিক নকশাল নেতা। তার আদি বাড়ি ছিলো বাংলাদেশের খুলনাতে।
১৯২৭ খৃষ্টাব্দে কলকাতার ন্যাশনাল বিদ্যালয় থেকে ম্যাট্রিক পাশ করে যাদবপুর ইঞ্জিনিয়ারিং কলেজে ভর্তি হন। পরের বছর ১৯২৮ খ্রিস্টাব্দে শান্তিনিকেতনে পড়তে যান।
১৯৩০ এ আইন অমান্য আন্দোলনে যোগদানের অপরাধে কিছুকাল কারাবাস করেন সুশীতল। মুক্তি পেয়ে কৃষক সংগঠন গড়ে তোলার জন্য হুগলী জেলার বিভিন্ন গ্রামে দুই বছর কাজ করেছেন। ১৯৩২ এ 'স্টেটসম্যান' পত্রিকার সম্পাদক ওয়াটসনকে হত্যা চেষ্টার ষড়যন্ত্রে লিপ্ত থাকার অভিযোগে পুলিশ তাকে গ্রেপ্তার করে এবং কারাদণ্ড হয়। জেলে থাকার সময় অর্থনীতিতে অনার্স সহ বি.এ পাশ করেন। এই সময়েই মার্কসবাদ অধ্যয়ন করেছিলেন এবং ১৯৩৮ সালে জেল থেকে বেরিয়ে যোগ দেন ভারতের কমিউনিস্ট পার্টিতে।
দ্বিতীয় বিশ্বযুদ্ধর শুরুতে আত্মগোপন করে সংগঠন পরিচালনা করতেন। ১৯৪২ এ পার্টির ওপর নিষেধাজ্ঞা উঠলে হুগলী জেলা কমিটির সদস্য হিসেবে কাজ। সুতাকল শ্রমিকদের সাথে সংগঠন করেছেন। ১৯৪৮ সালে গ্রেপ্তার হন এবং ১৯৫২ সালে মুক্তি পান। ১৯৫৬ সালে পার্টির দৈনিক 'স্বাধীনতা' পত্রিকার সহ-সম্পাদক নিযুক্ত হয়েছিলেন। তাত্বিক নেতা হিসেবে রাজ্যস্তরে পরিচিতি ছিল তার। বিভিন্ন পত্রিকায় মার্ক্সীয় তত্ত্ব ও দর্শন নিয়ে বহু প্রবন্ধ রচনা করেন। ভারত-চীন সীমান্ত সংঘর্ষের সময় আবার কারারুদ্ধ হন তিনি। পার্টি দ্বিধাবিভক্ত হলে ভারতের কমিউনিস্ট পার্টি (মার্ক্সবাদী) দলে যোগদান। ১৯৬৩ সালে জেল থেকে বেরিয়ে 'দেশহিতৈষী' সাপ্তাহিকের সম্পাদকমন্ডলীর অন্যতম সদস্য হয়েছিলেন। ১৯৬৪ সালে পূনরায় জেলবন্দী হন। ৭ম পার্টি কংগ্রেসে সংসদীয় রাজনীতির পথ পরিহার বিপ্লবী সংগ্রামের পথ গ্রহনের প্রস্তাব রেখেছিলেন পার্টি নেতৃত্বের কাছে, তা অগ্রাহ্য হয়।
১৯৬৭ এর নকশালবাড়ী কৃষক আন্দোলনকে স্বাগত জানান এবং পার্টির সংস্রব ছেড়ে দেশব্রতী পত্রিকার কার্যভার গ্রহন করেন সুশীতল। নকশালবাড়ী কৃষক সংগ্রাম ও তার ঐতিহাসিক তাৎপর্যকে তুলে ধরেন। কমিউনিস্ট বিপ্লবীদের নিয়ে সারা ভারত কো-অর্ডিনেশন কমিটির সাধারণ সম্পাদক এবং পরে নবগঠিত ভারতীয় কমিউনিস্ট পার্টি (মার্ক্সবাদী -লেনিনবাদী)র অন্যতম প্রধান নেতা হিসেবে প্রতিষ্ঠিত হন। পার্টির অন্যান্য নেতৃত্বের সাথে খতম রাজনীতির প্রশ্নে তার মতপার্থক্য হয়।
নকশাল আন্দোলনের এক পর্বে আত্মগোপন করা অবস্থায় ১৩ মার্চ ১৯৭১ খৃষ্টাব্দে মৃত্যুবরণ করেন।
হ্যারল্ড রোজেন
হ্যারল্ড রোজেন একজন মার্কিন তড়িৎ প্রকৌশলী। তিনি জিওস্টেশনারি স্যাটেলাইট এবং কমিউনিকেশন্স স্যাটেলাইটের জনক হিসেবে খ্যাত।
রোজেন ১৯২৬ সালের ২০ মার্চ লুইজিয়ানার নিউ অরলিন্সে জন্মগ্রহণ করেন। তিনি টুলেন বিশ্ববিদ্যালয় থেকে ১৯৪৭ সালে ব্যাচেলর অব ইঞ্জিনিয়ারিং ডিগ্রি অর্জন করেন। তিনি ক্যালিফোর্নিয়া ইন্সটিটিউট অব টেকনোলজি থেকে তড়িৎ প্রকৌশলে ১৯৪৮ সালে মাস্টার অব সায়েন্স এবং ১৯৫১ সালে পিএইচডি ডিগ্রি অর্জন করেন। তিনি ১৯৪৮ সালে র‍্যাথেওন ম্যানুফ্যাকচারিং কোম্পানিতে যগদান করেন। তিনি ১৯৫৬ সালে হিউস এয়ারক্রাফট কোম্পানিতে যোগদান করেন। তিনি লাভ করেন। তাঁর ৩১টি /৫৪টি প্যাটেট রয়েছে।
মহারাষ্ট্র ক্রিকেট অ্যাসোসিয়েশন স্টেডিয়াম
মহারাষ্ট্র ক্রিকেট অ্যাসোসিয়েশন স্টেডিয়াম () ভারতের পুনে শহর থেকে ২৮ কিমি উত্তর-পশ্চিমে অবস্থিত একটি ক্রিকেট স্টেডিয়াম। এতে ৩৭,৪০৬ দর্শকের ধারণ ক্ষমতা আছে। এই স্টেডিয়াম হওয়ার পর একটিই ওয়ান ডে ম্যাচ আয়োজন করেছিল। ম্যাচটি হয়েছিল ২০১৩ সালের ১৩ অক্টোবর ভারত-অস্ট্রেলিয়ার মধ্যে।
নিকটবর্তী রেলওয়ে স্টেশন হচ্ছে দেহু সড়ক স্টেশন
আর্ট ইন অস্ট্রেলিয়া
আর্ট ইন অস্ট্রেলিয়া একটি ম্যাগাজিন যা অস্ট্রেলিয়া থেকে ১৯১৬  এবং ১৯৪২ সালের মধ্যে প্রকাশিত হত। এই ম্যাগাজিনের প্রতিষ্ঠাতা হলেন "সিডনী উরে স্মিথ" এবং "বারট্রাম স্টিভেনস"।  ১৯১৭-১৯১৮ সময়কালে ম্যাগাজিনটি "অংগুস" এবং "রবার্টসনের" মাধ্যমে বের হত। তারপর "আর্ট ইন অস্ট্রেলিয়া লিমিটেডের" মাধ্যমে ১৯১৮-১৯৩৪ সালে প্রকাশ হয়। সর্বশেষে "সিডনী মর্নিং হেরাল্ড" এর মাধ্যমে ১৯৩৪-১৯৪২ সাল পর্যন্ত বের হতে থাকে।
১৯১৬-১৯২০ সাল পর্যন্ত ম্যাগাজিনটি অর্ধ-বার্ষিক হিসেবে বের হত। ১৯২১-১৯৩০ সালে বছরে ৪ বার, ১৯৩০-১৯৩৩ সালে দ্বি-মাসিক এবং ১৯৩৪-১৯৪২ সালে আবার বছরে ৪ বার করে ছাপানো হত।
কিছু কিছু সংখ্যা নির্দিষ্ট কিছু শিল্পীর উদ্দেশ্যে উৎসর্গ করা হয়েছিলো।
এভাবে চার সিরিজে বের হয়ঃ
সম্পাদকঃ
পল বারান
পল বারান একজন পোলিশ-বংশদ্ভূত মার্কিন প্রকৌশলী। তিনি প্যাকেট সুইচড কম্পিউটার নেটওয়ার্কিং এর দুইজন স্বাধীন উদ্ভাবকের একজন।
বারান ১৯২৬ সালের ২৯ এপ্রিল পোল্যান্ডের গ্রোডনোতে জন্মগ্রহণ করেন। তিনি ড্রেক্সেল বিশ্ববিদ্যালয় থেকে তড়িৎ প্রকৌশলে ১৯৪৯ সালে ব্যাচেলর অব সায়েন্স ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, লস অ্যাঞ্জেলস থেকে ১৯৫৯ সালে মাস্টার অব সায়েন্স ডিগ্রি অর্জন করেন। তিনি ১৯৫৫ সালে হিউস এয়ারক্রাফটের গ্রাউন্ড সিস্টেমস ডিপার্টমেন্তে যগদান করেন। তিনি ১৯৫৯ থেকে ১৯৬৮ সাল পর্যন্ত র‍্যান্ড কর্পোরেশনে কর্মরত ছিলেন। তাঁর প্রকাশনায় রয়েছে ৬০টির অধিক গবেষণাপত্র।
রিচার্ড এইচ ফ্রেঙ্কিয়েল
রিচার্ড এইচ ফ্রেঙ্কিয়েল একজন মার্কিন প্রকৌশলী।
ফ্রেঙ্কিয়েল ১৯৪৩ সালের ৪ মার্চ নিউ ইয়র্কের ব্রুকলিনে জন্মগ্রহণ করেন। তিনি টাফটস বিশ্ববিদ্যালয় থেকে যন্ত্র প্রকৌশলে ১৯৬৩ সালে ব্যাচেলর্স এবং রুটজার্স বিশ্ববিদ্যালয় থেকে ১৯৬৫ সালে মাস্টার্স ডিগ্রি অর্জন করেন। তিনি ১৯৬৩ সালে বেল ল্যাবসে যোগদান করেন।
আশেকানে আউলিয়া কলেজ
আশেকানে আউলিয়া কলেজ চট্টগ্রামের হাশেম বাজার রোডে অবস্থিত একটি কলেজ। কলেজটিতে ডিগ্রি পর্যায়ে পড়ার সুযোগ রয়েছে। সকাল ৮ টা থেকে এর কার্যক্রম শুরু হয় এবং বিকাল ৪ টায় শেষ হয়।
পাহাড়তলী বিশ্ববিদ্যালয় কলেজ
পাহাড়তলী কলেজ চট্টগ্রাম জেলায় অবস্থিত একটি কলেজ। কলেজটি জাতীয় বিশ্ববিদ্যালয় এর অধিভুক্ত। এটিতে একাদশ-দ্বাদশ শ্রেণি পড়ানো হয়। কলেজটিতে বিজ্ঞান, মানবিক ও ব্যাবসায় শিক্ষা বিভাগ রয়েছে। এছাড়া ডিগ্রি পর্যায়ে পড়াশুনার সুযোগও রয়েছে।
সাতক্ষীরা সরকারি কলেজ
সাতক্ষীরা সরকারি কলেজ বাংলাদেশের দক্ষিণাঞ্চলের খুলনা বিভাগের সাতক্ষীরা জেলা শহরের রাজারবাগান এলাকায় অবস্থিত একটি স্নাতকোত্তর শিক্ষা প্রতিষ্ঠান। এই কলেজটি বাংলাদেশ জাতীয় বিশ্ববিদ্যালয়ের অধিভুক্ত এবং সাতক্ষীরা জেলার প্রথম উচ্চ শিক্ষা প্রতিষ্ঠান।
ব্রিটিশ আমলে উচ্চ শিক্ষার জন্য সাতক্ষীরায় কোন কলেজ ছিলনা। উচ্চ শিক্ষার জন্য সাতক্ষীরা এলাকার শিক্ষার্থীরা খুলনা, বাগেরহাট এবং পার্শ্ববর্তী কলকাতায় যেত। সাতক্ষীরা মহকুমা প্রশাসক পি.সি মজুমদার(১৯৩৬-১৯৪০) এর সময়ে সাতক্ষীরা পৌরসভার চেয়ারম্যান লীলাপদ মজুমদার, আব্দুল বারী খান, নিরোধ চ্যাটার্জী, আব্দুর রউফ খান, আব্দুল হাফিজ খান, মীর আহম্মদ আলী সহ সাতক্ষীরা শহরের কতিপয় বিদ্দ্যোৎসাহী ব্যক্তি সাতক্ষীরায় একটি কলেজ স্থাপনের সিদ্ধান্ত নেন এবং ১৯৪৬ সালের ফেব্রুয়ারীর ১ম সপ্তাহে সুলতান আহমেদ মহকুমা প্রশাসকের দায়িত্ব নিয়ে সাতক্ষীরা পরিদর্শনে আসেন এবং তাকে কলেজ সম্পর্কে অভিহিত করা হলে তিনি কলেজ স্থাপনের উপর গুরুত্ব দেন। তিনি পূর্বের কমিটিতে এম.এ গফুর, আব্দুল বারী খান এবং অরবিন্দু নাথ মহোদয়বৃন্দকে সদস্য হিসেবে অন্তর্ভুক্ত করেন। কলকাতা বিশ্ববিদ্যালয়ের অধ্যাপক ও কলেজ প্রতিষ্ঠা কমিটির অন্যতম সদস্য হরিচন্দ্র ঘোষের বিশেষ উদ্দ্যোগে ও অক্লান্ত প্রচেষ্টায় ১৯৪৬-৪৭ শিক্ষাবর্ষে কেবল উচ্চ মাধ্যমিক মানবিক ও বাণিজ্য বিভাগ খোলার অনুমোদন লাভ করে। ১৯৫০-৫১ শিক্ষাবর্ষ হতে উচ্চ মাধ্যমিক বিজ্ঞান ও স্নাতক কলা বিভাগ খোলার অনুমোদন লাভ করে। ১৯৬৫ সালে কলেজে স্নাতক বাণিজ্য বিভাগ খোলার অনুমোদন পেলে ১৯৬৬ সালে ডিগ্রী বাণিজ্য নতুন ভবনে স্থানান্তরিত করা হয়। ১৯৬৯-৭০ শিক্ষাবর্ষে স্নাতক বিজ্ঞান বিভাগ খোলা হলে সেখান থেকে সাতক্ষীরা কলেজ একটি পূর্ণাঙ্গ স্নাতক পর্যায়ের কলেজে হিসেবে আত্মপ্রকাশ করে ।
সাতক্ষীরা সরকারি কলেজ ১৯৪৬ সালে প্রতিষ্ঠিত এবং পরবর্তী জাতীয়করন ঘটে ১ মার্চ ১৯৮০। প্রায় ৩০ একর জায়গায় প্রতিষ্ঠিত এই কলেজের বিষয় ভিত্তিক বিভাগ সমূহের প্রবর্তন এর বিবরন শিক্ষাবর্ষ অনুসারে নিন্মরূপ:
রাষ্ট্রবিজ্ঞান ও ব্যবস্থাপনা
বাংলা, ইসলামের ইতিহাস ও সংস্কৃতি, অর্থনীতি, দর্শন, হিসাববিজ্ঞান, প্রাণীবিদ্যা
ইংরেজি, ইতিহাস, উদ্ভিদবিদ্যা
পদার্থ বিজ্ঞান, রসায়ন, গণিত, ভূগোল
স্নাতকোত্তর বিষয় সংখ্যা : ০৫ টি
রাষ্ট্রবিঞ্জান ও ব্যবস্থাপনা
বাংলা, ইসলামের ইতিহাস ও সংস্কৃতি, হিসাববিজ্ঞান
পুরুষ হলের সংখ্যা : ২টি | আসন (শয্যা) সংখ্যা : ১৮০টি
বর্তমানে কোন মহিলা আবাসিক হল নাই (১টি নির্মানাধীন)
সাতক্ষীরা সরকারি কলেজ
ইফ ম্যাগাজিন
ইফ ম্যাগাজিন  (বর্তমানে "Inside Film" নামে পরিচিত) হলো অস্ট্রেলিয়া থেকে প্রকাশিত একটি দ্বি-মাসিক ম্যাগাজিন। ম্যাগাজিনের ভাষা ইংরেজী।  স্টিফেন জেনার এবং ডেভিড বারদা ১৯৯৭ সালে ম্যাগাজিনটি প্রকাশ করেন। তাদের মাধ্যমেই এর উন্নয়ন সাধিত হয়। এটি নিউজিল্যান্ডেও পাওয়া যায়। এই ম্যাগাজিনে ডিজিটাল মিডিয়ার প্রদর্শন, মার্কেটিং, প্রোডাকশন এবং বিভিন্ন খবর নিয়ে নিবন্ধ প্রকাশ করা হয়। বর্তমানে "দ্যা ইন্টারমেডিয়া গ্রুপ" এর মাধ্যমে এটি প্রকাশ করা হচ্ছে। "দ্যা ইন্টারমেডিয়া গ্রুপ"  অস্ট্রেলিয়ার অনেক বাণিজ্যিক প্রকাশনা করে থাকে। পত্রিকার নির্বাহী কমিটিতে সম্পাদক হিসেবে আছেন প্রকাশক "মার্ক কুবান" ও "এমিলি ব্লাখফোর্ড" এবং "Ashwin Ravi"  ম্যাগাজিনের ব্যাবসায়িক উন্নতি নিয়ে কাজ করেন।
চার্লস ম্যাকিন্টশ
চার্লস ম্যাকিন্টশ (ইংরেজি: Charles Macintosh) (এফ আর এস) (২৯শে ডিসেম্বর ১৭৬৬ – ২৫শে জুলাই ১৮৪৩) একজন স্কটীয় রসায়নবিদ এবং জলনিরোধী / পানিনিরোধী বস্ত্রের উদ্ভাবক। "ম্যাকিন্টশ" (Mackintosh; এই ভিন্ন বানানটিই বর্তমানে প্রচলিত) নামের বর্ষাতিগুলি তাঁর নামেই নামকরণ করা হয়।
চার্লস ম্যাকিন্টশ স্কটল্যান্ডের গ্লাসগো শহরে জন্মগ্রহণ করেন। তাঁর বাবার নাম জর্জ ম্যাকিন্টশ এবং মায়ের নাম ম্যারি মুর। তিনি শুরুতে অফিসের কেরানি হিসেবে চাকরি করেন। ১৭৯০ সালে তিনি গ্লাসগোর এক ব্যবসায়ী আলেকজান্ডার ফিশারের মেয়ে ম্যারি ফিশারকে বিয়ে করেন। তাঁদের এক পুত্রসন্তান হয়, যার নাম ছিল জর্জ ম্যাকিন্টশ।
চার্লস ম্যাকিন্টশ তাঁর অবসর সময়ের পুরোটাই বিজ্ঞানের পেছনে, বিশেষ করে রসায়নবিদ্যার পেছনে ব্যয় করেন। বিশ বছর বয়স হবার আগেই তিনি কেরানির চাকরি ছেড়ে দেন এবং রাসায়নিক পদার্থ উত্‌পাদরশিল্পে জড়িয়ে পড়েন। তিনি এই শিল্পে খুবই সফল হন। এসময় তিনি বিভিন্ন রাসায়নিক পদার্থ উত্‌পাদনের বিভিন্ন প্রক্রিয়া উদ্ভাবন করেন। আলকাতরার একটি উপজাত দ্রব্য ন্যাপথা নিয়ে পরীক্ষা-নিরীক্ষা করতে গিয়ে তিনি জলনিরোধী বস্ত্র উদ্ভাবন করতে সক্ষম হন। তাঁর লিখে যাওয়া প্যাটেন্টে তিনি বর্ণনা করেন কীভাবে দুই স্তর বস্ত্রকে প্রাকৃতিক রাবারের মাধ্যমে জোড়া লাগিয়ে এই জলনিরোধী বস্ত্র তৈরি সম্ভব। এক্ষেত্রে ন্যাপথা রাবারকে দ্রবীভূত করতে সাহায্য করে। রসায়নে বিভিন্ন উদ্ভাবন ও আবিষ্কারের জন্য ১৮২৩ সালে চার্লস ম্যাকিন্টশকে যুক্তরাজ্যের রয়াল সোসাইটির ফেলো নির্বাচিত করা হয়।
National Biography, Oxford University Press, 2004 (Subscription or library card required for online edition)
প্রভা খেতান
প্রভা খেতান (১ নভেম্বর ১৯৪২ - ২০ সেপ্টেম্বর ২০০৮) ছিলেন একজন ভারতীয় ঔপন্যাসিক, কবি, শিল্পউদ্যোক্তা এবং নারীবাদী। তিনি 'প্রভা খেতান ফাউন্ডেশন' এর প্রতিষ্ঠাতা প্রধান ছিলেন এবং নারীবাদ প্রচারে অনেক কাজ করেছেন। 
১৯৬৬ সালে তিনি 'ফিগারেট' নামের একটি নারীবাদী সংস্থা গড়ে তোলেন। ১৯৭৬ সালে তিনি একটি লেদার রপ্তানীকারক কম্পানী খোলেন। 'কোলকাতা চেম্বার অব কমার্স' এর একমাত্র নারী সভাপতি ছিলেন এই প্রভা।
তিনি 'ট্যালেন্টেড ওম্যান' এবং 'টপ পার্সোনালটি' খেতাব লাভ করেছিলেন তার লেখনীর জন্যে। তিনি ফরাসী নারীবাদী লেখিকা সিমোন দ্য বোভোয়ার এর 'ল্য দ্যজিয়েম সেক্স' ('দ্বিতীয় লিঙ্গ') এর হিন্দি অনুবাদ 'স্ত্রী উপেকশিতা' ('নারী উপেক্ষিতা') লিখেছিলেন। তার আত্মজীবনীমূলক গ্রন্থ হচ্ছে 'আন্নিয়া সে আন্নানিয়া' ('অন্য থেকে অনন্য')। কোলকাতা বিশ্ববিদ্যালয় থেকে দর্শন শাস্ত্রে স্নাতকোত্তর ডিগ্রীধারী প্রভা ফরাসী দার্শনিক জঁ-পল সার্ত্র্‌ এর অস্তিত্ববাদ এর ওপর পিএইচডি করেন।
কেভিন আরনট
কেভিন জন আরনট (; জন্ম: ৮ মার্চ, ১৯৬১) সলিসবারিতে (বর্তমানে - হারারে) জন্মগ্রহণকারী জিম্বাবুয়ের সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন। দলে তিনি মূলতঃ ডানহাতি ব্যাটসম্যান হিসেবে খেলতেন। ১৯৮৭ থেকে ১৯৯৩ সময়কালে জিম্বাবুয়ে দলের পক্ষে আন্তর্জাতিক ক্রিকেটে অংশ নিয়েছেন কেভিন আরনট। এছাড়াও ঘরোয়া ক্রিকেটে রোডেশিয়া ও ম্যাশোনাল্যান্ড কান্ট্রি ডিস্ট্রিক্টসের প্রতিনিধিত্ব করেছেন।
সমগ্র খেলোয়াড়ী জীবনে ৪ টেস্ট ও ১৩টি একদিনের আন্তর্জাতিকে জাতীয় দলের প্রতিনিধিত্ব করেন। ১৯৭৯-৮০ থেকে ১৯৯৪-৯৫ মৌসুম পর্যন্ত প্রথম-শ্রেণীর ক্রিকেটে সম্পৃক্ত থাকেন। ১৭ অক্টোবর, ১৯৮৭ তারিখে ভারত দলের বিপক্ষে মুম্বইয়ে ওডিআই অভিষেক ঘটেছিল। ১৯৮৭ ও ১৯৯২ সালের ক্রিকেট বিশ্বকাপে অংশ নিয়েছিলেন। ১৯৯২ সালের ক্রিকেট বিশ্বকাপে পাকিস্তানের বিপক্ষে করেন ৬১ বলে মাত্র ৭ রান।
টেস্ট ক্রিকেটে মর্যাদা পাবার পর গ্রান্ট ফ্লাওয়ারকে সাথে নিয়ে ব্যাটিং উদ্বোধনে নামেন ও প্রথম জিম্বাবুইয়ান হিসেবে প্রথম বল মোকাবেলা করার গৌরব অর্জন করেন। মধ্যাহ্ন বিরতি পর্যন্ত শতরানের জুটি গড়ার পর আরনট আউট হন। ১৮ অক্টোবর, ১৯৯২ তারিখে ভারতের বিপক্ষে হারারেতে জন ট্রাইকোস বাদে অন্যান্যদের সাথে তাঁরও টেস্ট অভিষেক ঘটে। প্রথম ইনিংসে ১৭৬ বল মোকাবেলা করে মূল্যবান ৪০ রান তুলে উইকেটের প্রতি তাঁর ভালোবাসার কথা জানান দেন। ডেভিড হটনের পর দ্বিতীয় জিম্বাবুইয়ান ব্যাটসম্যান হিসেবে টেস্ট সেঞ্চুরি হাঁকান তিনি। ১৯৯২-৯৩ মৌসুমে সফরকারী নিউজিল্যান্ডের বিপক্ষে বুলাওয়ে টেস্টে তিনি অপরাজিত ১০১* রান তোলেন। কিন্তু ব্যবসায়িক দায়বদ্ধতার কারণে তুলনামূলকভাবে অনেক পূর্বেই ক্রীড়াঙ্গন থেকে বিদায় নেন।
তাঁর পিতা ডন ডিবি আরনট ১৯৫০-এর দশকে রোডেশিয়ার পক্ষে প্রথম-শ্রেণীর ক্রিকেটে অংশ নিয়েছেন। প্রিন্স এডওয়ার্ড স্কুলে অধ্যয়ন করেন ও গ্রেইম হিক তাঁর অনুগামী হন। বিদ্যালয় জীবন শেষে কেপ টাউন বিশ্ববিদ্যালয়ে পড়াশোনা করেন।
শেখ ইব্রাহীম আল ইব্রাহীম মসজিদ
ইব্রাহীম ইবনে আব্দুল আজিজ আল ইব্রাহীম মসজিদ ভেনেজুয়েলার একটি  দৃষ্টিনন্দন মুসলিম স্থাপনা। মসজিদটি কারাকাসের এল রেক্রিও জেলায় অবস্থিত যা লাতিন আমেরিকার দ্বিতীয় বৃহত্তম মসজিদ। প্রথম স্থানে আছে ব্যুয়েন্স আয়ার্সে অবস্থিত বাদশাহ ফাহাদ ইসলামিক কালচারার সেন্টার।
১৯৮৯ সালে শেখ ইব্রাহীম ইবনে আব্দুল আজিজ আল ইব্রাহীম এই মসজিদ নির্মাণের কাজ শুরু করেন। মসজিদের নকশা তৈরী করেন বিখ্যাত স্থপতী জুহাইর ফায়েজ। তার নকশা অনুযায়ী মসজিদের মিনার ১১৩ মিটার উঁচু এবং গম্বুজ ২৩ মিটার উঁচু। মোট এলাকার পরিমাণ ৫০০০ বর্গফুট। ১৯৯৩ সালে কতৃপক্ষ মসজিদ নির্মাণের কাজ সমাপ্ত ঘোষণা করে। এখানে এক সাথে ৩৫০০ জন মানুষ নামায আদায় করতে পারেন। মসজিদের মিনারটি লাতিন আমেরিকার অন্যতম উঁচু মিনার হিসেবে স্বীকৃত।
৪ বছরের মসজিদ নির্মাণ প্রজেক্ট শেষে মার্চ ১৯৯৩ সালে কারাকাস ইসলামিক সেন্টারের উদ্ভোধনী ভাষণে ভেনেজুয়েলার ইসলামিক সেন্টারের প্রেসিডেন্ট হাসান মাজজুব," "এটা একটা স্বপ্নের মত, যা সত্য হয়ে আমাদের কাছে এসেছে।""
হাসান মাজজুব, যিনি ১৯৬৮ সালে লেবানন থেকে ভেনেজুয়েলায় আসেন, পেশায় একজন দোকানদার। তিনি বিশ্বাস করতেন যে ভেনেজুয়েলার মুসলিমদের সংখ্যা খুব তাড়াতাড়ি আর্জেন্টিনা, ব্রাজিল এবং যুক্তরাষ্ট্রে মুসলিদের চেয়ে সংখ্যায় বেশি হয়ে যাবে।
মাসুদ (দ্ব্যর্থতা নিরসন)
ব্যক্তি
চরিত্র
চলচ্চিত্র
বই
নারায়ন সেন
নারায়ন সেন (১৯১২- ৮.০৯.১৯৫৬) একজন বাঙালী সশস্ত্র বিপ্লববাদী। তার জন্ম ব্রিটিশ ভারতের বর্তমানের বাংলাদেশের বগুড়া জেলায়। তার পিতার নাম সুরেশচরন সেন।
ম্যাট্রিক পাশ করে চট্টগ্রামে মাতুলগৃহে আসেন। সেসময় চট্টগ্রামে মাস্টারদা সূর্যসেনের নেতৃত্বে বিপ্লবী আন্দোলনের ঢেউ তাকে নাড়া দেয়। চট্টগ্রাম কলেজে দ্বিতীয় বার্ষিক শ্রেনীতে পড়ার সময়ে বিপ্লবী দলে যোগদান।
১৮ এপ্রিল ১৯৩০ ঐতিহাসিক অস্ত্রাগার লুন্ঠনে যোগ দেন এবং তারপর অন্যান্য বন্ধুদের সাথে পাহাড় জংগলে প্রায় অনাহারে, অনিদ্রায় আত্মগোপন করে ছিলেন চারদিন। ২২ শে এপ্রিল জালালাবাদ পাহাড়ের যুদ্ধে অংশগ্রহণ করেন এবং পরে মাস্টারদার নির্দেশে বাংলাদেশ ত্যাগ করে পলায়ন করেন। আত্মগোপনের পর্যায়ে ঢাকা, মুজফফরপুর, বেনারস বিভিন্ন অঞ্চলে দীর্ঘদিন লুকিয়ে থেকেছেন। পুলিশ সেই আমলে তার নামে ৫০০ টাকা পুরষ্কার ঘোষনা করলেও কখোনো ধরতে পারেনি।
দীর্ঘ আঠারো বছর বিভিন্ন বেশে, বিভিন্ন নামে আত্মগোপন করা নারায়ন সেন কলকাতায় ফিরে 'অনাথ রায়' নামে প্রকাশ্যেই বসবাস করেছেন। তার আসল নাম কেউ জানতে পারেনি। এই পলাতক বিপ্লবী ১২ জানুয়ারি ১৯৪৮ সালে মাস্টারদার মৃত্যুবার্ষিকীতে স্বনামে আত্মপ্রকাশ করেন।
৮ সেপ্টেম্বর, ১৯৫৬ সালে মারা যান বিপ্লবী নারায়ন সেন।
বাদশাহ ফাহাদ ইসলামী সাংস্কৃতিক কেন্দ্র
খাদেমুল হারামাইন বাদশাহ ফাহাদ ইসলামী সাংস্কৃতিক কেন্দ্র ( বা CCIAR) আর্জেন্টিনার ব্যুয়েন্স আয়ার্সে অবস্থিত একটি মসজিদ এবং ইসলামি সংস্কৃতি চর্চা কেন্দ্র।
এটি সমগ্র লাতিন আমেরিকার সবচেয়ে বড় মসজিদ। ১৯৯৫ সালে সৌদি আরবে রাষ্ট্রীয় সফরে গিয়ে রাষ্ট্রপতি কার্লস মেনেম ব্যুয়েন্স আয়ার্সে ৩৪০০০ বর্গমিটার এলাকা মসজিদ নির্মাণের জন্য বরাদ্দ দেন।
ইসলামী কেন্দ্রের নকশা তৈরি করেন সৌদি স্থপতী জুহাইর ফায়েজ। এখানে মূল নামায ঘরে ২০০০ পুরুষ এবং ৪০০ মহিলা নামায আদায় করতে পারেন। এখানে একটি প্রাথমিক এবং একটি মাধ্যমিক বিদ্যালয় আছে। এসব বিদ্যালয়ে সাধারন শিক্ষার পাশাপাশি ধর্মীয় শিক্ষাও দেওয়া হয়। ৫০ জন ছাত্র থাকার মত একটি শয়নকক্ষ আছে।
ভিয়েনা ইসলামি কেন্দ্র
ভিয়েনা ইসলামী কেন্দ্র () অস্ট্রিয়ার সবচেয়ে বড় মসজিদ, যা ভিয়েনার ২১তম জেলা "ফ্লোরিডসডরফ"-এ অবস্থিত।
১৯৬৯ সালে ভিয়েনার মুসলিম সম্প্রদায় ৮৩০০ বর্গমিটারের একটি জমি ক্রয় করে। তাদের ইচ্ছা ছিলো সেখানে একটি মসজিদ নির্মাণ করা। কিন্তু অর্থনৈতিক সমস্যার কারণে তারা নির্মাণকাজ শুরু করতে পারছিলো না। পরবর্তিতে সৌদি বাদশাহ ফয়সাল বিন আব্দুল আজিজ আল সৌদ ১৯৭৫ সালে মসজিদ নির্মাণের জন্য অনুদান প্রদান করেন।
নির্মাণের জন্য রিচার্ড লুগনার কে নির্বাচিত করা হয়। তিনি ১৯৭৭ সালের ১ জুলাই নির্মাণ কাজ শুরু করেন। ১৯৭৯ সালের ২০ নভেম্বর কাজ শেষ হয়। অস্ট্রিয়ার তৎকালীন রাষ্ট্রপতি মসজিদের শুভ উদ্ভোধন ঘোষণা করেন। সেই অনুষ্ঠান স্থানীয় মিডিয়ায় ফলাও করে প্রচার করা হয়।
ভিয়েনা ইসলামী কেন্দ্রের মিনার  উঁচু। এর গম্বুজ  উঁচু এবং এর ব্যাস ।
পোস্টজিআরই-এসকিউএল
পোস্টজিআরই-এসকিউএল, সংক্ষেপে পোস্টজিআরই (পোস্টগ্রি নামেও পরিচিত), হল একটি অবজেক্ট-রিলেশনাল ডাটাবেইজ (ওআরডিবিএমএস) - উদাহরণ স্বরূপ একটি আরডিবিএমএস এর সাথে (অপশনাল) "অবজেক্ট" ফিচার - সাথে একটি এক্সটেনসিবিলি'র ওপর গুরুত্বারোপ এবং মান সম্মতি। একটি ডাটাবেইজ সার্ভার হিসাবে, এটি প্রাথমিক ভাবে নিরাপদে তথ্য সংরক্ষণ করে, এবং অন্যান্য সফ্টওয়্যার অ্যাপ্লিকেশনের অনুরোধে রিট্রিভ করা যায়। এটি একটি সিঙ্গেল কমপিউটার থেকে শুরু করে ইন্টারনেট-বেইজ অ্যাপ্লিকেশনে, অনেক ইউজার একসাথে ব্যবহার করতে পারে। এটি ম্যাকওএস, এমএস উইন্ডোস এবং লিনাক্স (অনেক ডিস্টিবিউশন) জন্য আলাদা-আলাদা ভার্শন পাওয়া যায়।
পোস্টজিআরই-এসকিউএল এসিআইডি-সমর্থীত এবং লেনদেনযোগ্য। পোস্টজিআরই-এসকিউএল -এর আছে হালনাগাতকৃত এবং বাস্তবায়ন ভিউস, ট্রিগ্রার্স, ফরেন কি'স, সাপোর্টকৃত ফাংশন এবং স্টোরকৃত প্রসিডিউস, এবং অন্যান্য এক্সপেন্ড করা যায়।
পোস্টজিআরই-এসকিউএল - সাড়া পৃথিবীজুড়ে বিস্তৃত পোস্টজিআরই-এসকিউএল ডেভলপমেন্ট গ্রুপের সদস্যদের দ্বারা ডেভলপ করা হয়। এটা বিভিন্ন রকম গ্রুপ, অনেক কোম্পানী এবং ব্যক্তিগত অংশগ্রহনকারীরা জড়িত। এটি একটি ফ্রি এবং অপেন-সোর্স সফটওয়ার, পোস্টগ্রি লাইসেন্সটির এবং মুক্ত সফটওয়্যার লাইসেন্স শর্তাবলীর অধীনে প্রকাশিত।
বায়তুল হামিদ মসজিদ
বায়তুল হামিদ মসজিদ (ইংরেজি: "House of the Praiseworthy") মার্কিন যুক্তরাষ্ট্রের পশ্চিম অংশে "আহমদীয়া মুসলিম সম্প্রদায়ের" বৃহত্তম মসজিদ। মসজিদের আয়তন যা লস এঞ্জেলেস এ প্রায় জমিতে স্থাপিত। ১৯৮৯ সালে মসজিদটি প্রাথমিক ভাবে নির্মিত হয়। তখন মোট ব্যয় হয় ২.৫ মিলিয়ন ডলার। এর সমস্ত খরচ আহমাদিয়া মুসলিম সম্প্রদায় বহন করে। মসজিদের নকশা স্পেনীয় মসজিদের অনুকরনে করা হয়। ২০০৩ সালে বৈদ্যুতিক গোলযোগের কারণে মসজিদে আগুন লেগে যায় এবং এর অনেক ক্ষতিসাধিত হয়। ক্ষতিগ্রস্থ ভবনে গ্রন্থাগার, অফিস ও একটি রান্নাঘর ছিলো। এরপর মসজিদটি আবার নির্মাণ করা হয়। নতুন নির্মাণে মসজিদে অনেক সম্প্রসারণ প্রকল্প নেওয়া হয়। বিদ্যমান তাহির হলের পাশেই আরো একটি হল নির্মাণ করা হয়। আগুনে পুড়ে যাওয়া ভবন এবং অফিস ঠিক করা হয়। আগস্ট ২০০৯ সালে মসজিদ নির্মাণের দ্বিতীয় ধাপ শেষ হয়।
অক্টোবর ১৯৮৭ সালে বায়তুল হামিদ মসজিদের ভিত্তিপ্রস্তর স্থাপন করেন হযরত মির্জা তাহির আহমাদ। এরপর জুলাই ১৯৮৯ সালে মসজিদের প্রাথমিক কাজ শেষ হলে তিনি সেখানে প্রার্থনা করার মাধ্যমে আনুষ্ঠানিক ভাবে মসজিদটির উদ্ভোধন ঘোষণা করেন। মির্জা তাহির যুক্তরাষ্ট্রের আহমাদিয়া মুসলিমদের পাঁচটি মসজিদ নির্মাণের আহবান করেছিলেন। এই মসজিদ সেই পাঁচ মসজিদের মধ্যে একটি।
বায়তুল হামিদ মসজিদে সারা বছর বিভিন্ন ধরনে অনুষ্টান আয়োজন করা হয়। এর মধ্যে খাবার বিতরন, স্বেচ্ছায় রক্তদান, সভা, সেমিনার, সিম্পোজিয়াম ইতাদি উল্লেখযোগ্য।
চালুন্দিয়া নদী
চালুন্দি নদী গাইঘাটা থানার অন্তর্গত একটি গুরুত্ব পূর্ন নদী।এই নদীটি গোপালনগরের কাঁচিপাড়া এলাকা থেকে উৎপন্ন হয়েছে।বর্তমানে এই নদী উৎস থেকে বিচ্ছিন্ন।নদীটি চারঘাট এর কাছে যমুনা নদীর সঙ্গে মিলিত হয়েছে। নদীটি চৈতা নদীর সঙ্গে যুক্ত রয়েছে।নদীটি চাঁদপাড়া , ছেকাটী হয়েছে।এলাকার মধ্য দিয়ে প্রবাহিত হয়েছে।
নদীটির মূল উৎস গোপালনগরের কাঁচিপাড়া হলেও এখন এই উৎস থেকে নদীটি সমূর্ন রূপে বিচ্ছিন্ন।নদীটির অস্তিত্ব বর্তমানে দেখা যায় চাঁদপাড়ায় চাঁদপাড়া-ঠাকুরনগর রোডের একটি কালভার্টের নীচে একটি খাল বা নালা আকারে।এখান থেকে এই খাল শিয়ালদহ-বনগাঁ রেল লাইনের নীচ দিয়ে প্রবাহিত হয়ে ছেকাটী বাজারের পাশ দিয়ে প্রবাহিত হয়েনে এর পর এই নদীটি কিছুটা গভীর ও প্রসস্ত হয়।তবে নদীটির বেশিরাগ প্রবাহ পথ খালের আকার নিয়েছে।চালুন্দিয়া নদীর নিন্মপ্রবহ অর্থাৎ চারঘাটের কাছে নদীটি কিছুটা প্রস্ত ।এই নিন্ম প্রবাহে নদীটিতে সারা বছর জল থাকে।নদীটি গড়ে থেকে প্রসস্ত এবং গড় গভীরতা মিটারের কিছু বেশি।তবে বর্ষার সময় নদীটিতে জলের গভীরতা বেরে হয় প্রায় এর বেশি।নদীটির প্রবাহ পথের মোট দৈর্ঘ্য হল ।
চালুন্দিয়া নদী বর্তমানে দূষণ ও দখলদারির শিকার। নদীটির বেশির ভাগ অংশ চাষের জমিতে পরিনত হয়েছে বা নদী ভরাট করে তৈরি হয়ে বসত বাড়ি বা বাজার এলাকার দোকান।ফলে নদীটি বর্তমানে বিলুপ্তের পথে।এই এলাকার নিকাশি বা সেচ ব্যবস্থা ভেঙ্গে পড়েছে।এর কারনে প্রতি বছর নদীর পার্শবর্তী এলাকা প্লাবিত হয়।তবে এই নদী বাঁচানোর জন্য গড়ে উঠেছে "চালুন্দিয়া নদী বাঁচাও মঞ্চ"'।নদীটির গভীরতা বাড়ানোর জন্য নদী খননের দাবি উঠেছে।
চট্টগ্রাম ল্যাবরেটরি কলেজ
চট্টগ্রাম ল্যাবরেটরি কলেজ চট্টগ্রামের চট্টেশ্বরী রোডে অবস্থিত একটি কলেজ। এটি ২০০১ সালে প্রতিষ্ঠিত একটি কলেজ। এখানে একাদশ-দ্বাদশ শ্রেণিতে পড়ানো হয়।
এটি চট্টগ্রাম জেলার চকবাজার থানার চকবাজার এলাকায় অবস্থিত।
এটি ২০০১ সালে প্রতিষ্ঠিত হয়।
ভারতে সমকামীদের অধিকার
সমকামিনী, সমকামী, উভকামী এবং হিজড়া (LGBT) জনগণ ভারতে বিষমকামী মানুষের কাছে সামাজিক ঝামেলায় পড়েন। ভারতে সমলিঙ্গের মানুষের মধ্যে মধ্যে প্রেম এবং যৌন সম্পর্ক আইনগতভাবে বৈধ। ভারত হিজড়াদের সামাজিক সুযোগ-সুবিধা দেওয়ার ক্ষেত্রে দক্ষিণ এশিয়ার দেশগুলোর মধ্যে এগিয়ে। ২০০৮ এর ২৯ জুলাই এ দিল্লী, কোলকাতা এবং ব্যাঙ্গালোরে সমকামিতাকে বৈধতা দেওয়ার জন্য আন্দোলন হয়েছিল।
২০১৮ সালের ৬ সেপ্টেম্বর থেকে ভারতে সমকামীদের যৌনাচরণকে আইনী বৈধতা প্রদান করা হয়। ১৮৬০ সালে ব্রিটিশ শাসনামলে সমকামিতাকে প্রথম অবৈধ ঘোষণা করা হয় ভারতে। এই আইনে বলা হয়েছিল যে, অপ্রাকৃতিক সঙ্গম শাস্তিযোগ্য অপরাধ। ২০০৯ সালে দিল্লী হাই কোর্ট সমকামিতাকে বৈধতা দিয়েছিল এই বলে যে, দুজন সমলিঙ্গ ব্যক্তির সম্মতিতে যৌনমিলন কোনো অপরাধ নয়, এবং এটা ভারতের সংবিধানের জনগনের মৌলিক অধিকার বিষয়ক আইনের পরিপন্থী। হাই কোর্টের অধ্যাদেশ অনুযায়ী ঐ আইনটি পুরো ভারতে চালু করার কথা বলা হয়, নির্দিষ্ট কোনো রাজ্যে নয়। সমকামীদের অধিকার নিয়ে কাজ করা গ্রুপগুলোকে হয়রানি করার খবর পাওয়া গিয়েছিল।
২৩ ফেব্রুয়ারী ২০১২ তে ভারতের স্বরাষ্ট্র মন্ত্রণালয় থেকে বলা হয় যে, ভারত সরকার সমকামিতাকে বৈধ করার বিরুদ্ধে কারণ সমকামিতা ভারতের সমাজে অনৈতিক কাজ হিসেবে বিবেচিত। অবশ্য ২৮ ফেব্রুয়ারী ২০১২তে কেন্দ্রীয় সরকারে সিদ্ধান্ত হয় যে সমকামিতা বৈধ করতে কোনো আইনগত ভুল নেই।
২০১৩ এর ১১ ডিসেম্বর সুপ্রীম কোর্ট ২০০৯ এর দিল্লী কোর্টের রায়কে বৈধতা দেয়।
২ ফেব্রুয়ারি ২০১৬ সুপ্রিম কোর্ট স্বীয় সিদ্ধান্ত পুনর্বিবেচনার আবেদন গ্রহণ করে। ১০ জানুয়ারি ২০১৮ সুপ্রিম কোর্ট ভারতীয় দণ্ড বিধির ৩৭৭ ধারার বিধানাবলী পুন:পরীক্ষার সিদ্ধান্ত গ্রহণ করে।
৬ ফেব্রুয়ারি ২০১৮ ভারতের প্রধান বিচারপতি দীপক মিশ্রের পৌরহিত্যে গঠিত পাঁচ সদস্য বিশিষ্ট সুপ্রিম কোর্টের কন্সটিটিউনাল বেঞ্চ এই রায় প্রদান করে যে অপ্রাকৃতিক যৌনসঙ্গমের আইনটি পুরুষ ও নারীসমকামী এবং ট্রান্সজেন্ডারদের জন্য প্রযোজ্য হবে না; তবে তা পারস্পরিক সম্মতির ভিত্তিতে, প্রাপ্তবয়স্কদের মধ্যে এবং অপ্রকাশ্যে হতে হবে। এর ফলে সমকামীদের মধ্যে পায়ূসঙ্গম ও সমরূপ যৌনাচার আইনী বৈধতা লাভ করলো। সুপ্রিম কোর্টের এই সিদ্ধান্তকে ঐতিহাসিক ও যুগান্তকারী বলা হয়েছে।
নাভি
নাভি মানব দেহের বহিরাঙ্গের একটি বিশেষ স্থান। মাতৃগর্ভে থাকা কালে মানব ভ্রূণে যে নাড়ির মাধ্যমে মায়ের শরীর থেকে খাদ্য সংবাহিত হয় শিশুর জন্মকালে তা কেটে ফেলা হয় এবং একটি প্যাঁচ দিয়ে কাটা মুখ বন্ধ করা হয়। এই সুস্পষ্ট অংশটি মানবদেহের তলপেটের ঠিক ওপরে চিরকাল দৃশ্যমান থাকে এবং নাভি নামে আখ্যায়িত। চিকিৎসা শাস্ত্রে একে বলা হয় "Umbilicus"। সকল স্তন্যপায়ী প্রাণী যাদের জন্ম মাতৃ জরায়ুতে তাদের নাভী থাকে।
নাভিতে ব্যাক্টেরিয়ার সংক্রমণে প্রদাহ সৃষ্টি হতে পারে। এতে দেহের তাপমাত্রা বৃদ্ধি পায় এবং নাভিমূলে পুঁজ দেখা দিতে পারে। এই সমস্যাকে চিকিৎসাশাস্ক্রীয় ভাষায় বলা হয় "ওমফ্যালাইটিস"। এর প্রতিকার হিসাবে ডাক্তাররা রোগীকে উপযুক্ত অ্যান্টিবায়োটিক দিয়ে থাকেন।
প্রাচীন চিত্রকলায় দৃশ্যমান নাভি সহ অনাবৃত পেটের নারীদেহ প্রায়শঃ দেখা যায়। তবে ভারতীয় সংস্কৃতিতে নারীরা শাড়ী সাধারণতঃ এমনভাবে পরে যেন নাভি ঢেকে থাকে। তবে বিংশ শতাব্দীর মধ্যভাগের শুরুর দিকে নাভির নিচে শাড়ী পরার ফ্যাশন চালু হয়। ধনী পরিবারের কিছু মেয়ে, অভিনেত্রী ও মডেলদের মধ্যে শুরু হলেও নাভির নিচে শাড়ী পরা বিস্তার লাভ করে। এটা শুধু নাভিকে অনাবৃত করার জন্য নয়, পেটের যতটা সম্ভব দৃশ্যমান রাখার জন্যও অনেকে শাড়ী অনেক নামিয়ে পরতে শুরু করে।
নাভির প্রতি যৌনাকর্ষণ এক প্রকারের বস্তুকাম হিসেবে পরিগণিত। তবে পর্যবেক্ষণ বিজ্ঞানী ডেসমণ্ড মরিস-এর মতে অনেক পুরুষের কাছে নাভি নারীর যোনীর প্রতীক। আর তাই নাভির যৌনাকর্ষণ রয়েছে।
তন্ত্র সাধনায় বিশ্বাস করা হয় যে, মানুষের মধ্যে জীবাত্মা ঘুমন্ত থাকে এবং সাধানার মাধ্যমে তাকে জাগাতে হয়। এই প্রক্রিয়ায় নাভিমূলের ভূমিকা রয়েছে। শ্রীরামকৃষ্ণ বলেছেন, ‘‘যখন সংসারে মন থাকে, তখন, লিঙ্গ, গুহ্য ও নাভি মনের বাসস্থান, মনের চতুর্থ ভূমি হৃদয়, তখন প্রথম চৈতন্য হয়েছে। তখন আর নীচের দিকে মন যায় না। মনের পঞ্চম ভূমি কণ্ঠ। মন যার কণ্ঠে উঠেছে, তার ঈশ্বরীয় কথা বই অন্য কোনও কথা শুনতে বা বলতে ভাল লাগে না। মনের ষষ্ঠ ভূমি কপাল। সেখানে অহর্নিশি ঈশ্বরীয় রূপ দর্শন হয়। শিরোদেশে সপ্তম ভূমি। সেখানে মন গেলে ব্রহ্মের প্রত্যক্ষ দর্শন মেলে।’’ তন্ত্র-সাধনার উদ্দেশ্য হলো মানব মনকে নাভি সহ প্রথমোক্ত তিন অধিষ্ঠান থেকে মুক্ত করা। এর জন্য সর্বাগ্রে প্রয়োজন মনঃসংযম । তন্ত্র সাধনায় নাভি-চক্রকে মনিপুর বলা হয়ে থাকে।
আবেদীন জ্বালামুখ
আবেদীন জ্বালামুখ সৌরজগতের প্রথম এবং ক্ষুদ্রতম গ্রহ বুধের অন্যতম জ্বালামুখ। ইন্টারন্যাশনাল অ্যাস্ট্রোনমিক্যাল ইউনিয়ন কর্তৃক ৯ জুলাই, ২০০৯ তারিখে বিখ্যাত বাঙালী চিত্রশিল্পী জয়নুল আবেদীনের মানবসভ্যতার মানবিক মূল্যবোধ ও উপলদ্ধিকে গভীরতর করার প্রেক্ষিতে এ জ্বালামুখের নামকরণ হয়েছে। বুধ গ্রহের অধিকাংশ বিষয়াবলীই বিশ্বের মহান চিত্রশিল্পীদের নামানুসারে রাখা হয়েছে।
মেসেঞ্জার মহাকাশযান থেকে প্রাপ্ত চিত্রে এ জ্বালামুখটির আয়তন ৬৮ মাইল প্রস্থের। খুব সম্ভবতঃ প্রারম্ভিক প্রভাব থেকে নিক্ষিপ্ত ধ্বংসাবশেষ থেকে ছোট ছোট জ্বালামুখের সারি এর চতুপার্শ্বে ছড়িয়ে পড়ে ও কেন্দ্রমূখী উঁচু শিখরের জন্ম দেয়। মসৃণ মেঝে, দেয়ালাকৃতির সোপান ও কেন্দ্রস্থলের উচ্চতায় জটিল জ্বালামুখের অবকাঠামো এতে প্রদর্শিত হচ্ছে। আবেদীনের চারপাশে ছোট ছোট জটিল জ্বালামুখের সম্পর্কতা প্রাথমিক প্রভাব থেকে মুক্ত রেখে মাধ্যমিক মানের জ্বালামুখে পরিণত করেছে। আবেদীনের উত্তর-পশ্চিম অংশের শূন্যতার মাধ্যমে জ্বালামুখের প্রান্তে অবস্থিত বাদ-বাকী উপাদানের তুলনায় নিম্নমূখী প্রতিফলন ঘটছে বলে মনে হয়। এ ছাঁচের মাধ্যমে কৃষ্ণবর্ণাকৃতির উপাদানগুলো প্রাক-সংঘর্ষকালীন সৃষ্ট মূল এলাকার উত্তর-পশ্চিম অংশের কিছু গভীরতম তলদেশে অবস্থান করছে। জ্বালামুখ গঠনকালে এর খননকার্য ও পুণঃস্থাপন প্রক্রিয়া সম্পন্ন হয়।
মসজিদ আন-নুর ইসলামী কেন্দ্র
মসজিদ আন-নুর ইসলামী কেন্দ্র যুক্তরাষ্ট্রের সাক্রামেন্টো, ক্যালিফোর্নিয়াতে অবস্থিত একটি মসজিদ যা ঐ অঞ্চলের মধ্যে বৃহত্তর।
মসজিদ আন-নুর ইসলামী কেন্দ্র আরবী ভাষা, কুরআন, তাজভীদ ইত্যাদি শিক্ষা দেয় এবং সারা বছর বিভিন্ন অনুষ্ঠানের আয়োজন করে। উত্তর ক্যালিফোর্ণিয়ার একমাত্র ইসলামী বিদ্যালয় এখানেই অবস্থিত। সারা বিশ্ব থেকে মুসলিম পন্ডিতদের এখানে নিয়ে এসে ৩ দিনের একটি সম্মেলন করা হয়, যা এই কেন্দ্রের সবচেয়ে বড় অনুষ্ঠান হিসেবে খ্যাত।
আল আকরাম ইসলামিক স্কুল ১৯৯৮ সালে প্রতিষ্ঠিত হয়। এই স্কুলে প্রাক-কিন্ডারগার্টেন থেকে দ্বাদশ শ্রেণী পর্যন্ত শিক্ষা দেওয়া হয়। পাঠদানের ভাষা আরবি এবং ইংরেজী। ২০০৮ সালে এই স্কুলে ৩০০ জন ছাত্র পড়াশোনা করত।
১৯৮২ সাল পর্যন্ত সাক্রামেন্টো এলাকায় মুসলিমরা একটি এপার্টমেন্টে ইবাদত করতো। তাদের বিশেষ কোন প্রার্থনা ভবন ছিলো না। তাই ১৯৮৪ সালে মুসলিম সম্প্রদায় জমি কিনে এবং সেখানে তাদের কেন্দ্র বানানোর চেষ্টা করে। কিন্তু বিভিন্ন সমস্যা যেমন গাড়ি পার্কিং করা ইত্যাদি কারনে তাদের সিদ্ধান্ত বাস্তবায়িত হচ্ছিলো না। পরে তারা পাঁচ একর জমির একটা দুইতলা ভবন ক্রয় করার সিদ্ধান্ত গ্রহণ করে।
ফ্রাঙ্কফুর্ট বিশ্ববিদ্যালয় গ্রন্থাগার
ফ্রাঙ্কফুর্ট বিশ্ববিদ্যালয় গ্রন্থাগার (জার্মান: "Universitätsbibliothek Frankfurt am Main" বা "Universitätsbibliothek Johann Christian Senckenberg")  জার্মানির ফ্রাংকফুর্ট এ গ্যাটে বিশ্ববিদ্যালয়ে অবস্থিত একটি গ্রন্থাগার। জার্মান বিশ্ববিদ্যালয়ের গ্রন্থাগারগুলোর মধ্যে অন্যতম গ্রন্থাগার এটি। গ্রন্থাগারটি প্রাচীনতম গ্রন্থাগারও বটে।
পনেরো শতকের দিকে শহরের লাইব্রেরী হিসেবে এর গোড়া পত্তন হয়। ১৯১৪ সালে ফ্রাঙ্কফুর্ট বিশ্ববিদ্যালয় প্রতিষ্ঠার পর একে বিশ্ববিদ্যালয়ের অধীনে আনা হয়। বিশ্ববিদ্যালয় কতৃপক্ষ তখন থেকে এই গ্রন্থাগার রক্ষণাবেক্ষণ করছে।
ফ্রাঙ্কফুর্ট বিশ্ববিদ্যালয় গ্রন্থাগারটি Collection of German Prints এর সদস্য প্রতিষ্ঠান।
চিকনি চামেলি
চিকনি চামেলি ২০১২ সালের বলিউড চলচ্চিত্র অগ্নিপথ এর হিন্দি ভাষায় রচিত একটি গান। গানটি গেয়েছেন রাহাত ফতেহ আলী খান এবং শ্রেয়া ঘোষাল।[১] গানটির কথাগুলো লেখেছেন অজয় এবং আতুল গুগাভেল। গানটির সংগীত ভিডিওতে অংশ নেন বলিউড অভিনেতা সঞ্জয় দত্ত এবং অভিনেত্রী ক্যাটরিনা কাইফ। গানটিতে নাচের নির্দেশনা দিয়েছেন গণেশ আচার্য। অগ্নিপথ চলচ্চিত্রটি প্রযোজনা করেছেন করণ জোহর এবং পরিচালনা করেছেন করণ মালহোত্রা।
যোগেন চৌধুরী
যোগেন চৌধুরী বিংশ শতাব্দীর শেষভাবে আবির্ভূত একজন বাঙ্গালী চিত্রকর। বাংলাদেশে জন্মগ্রহণ করলেও তিনি নাগরিকতা ও অবস্থানসূত্রে ভারতের পশ্চিম বাংলার অধিবাসী। তিনি একজন সমাজ সচেতন শিল্পী হিসেবে প্রসিদ্ধ। সমাজ ও রাজনীতির কদর্য বিষয় নিয়ে ব্যঙ্গাত্মক চিত্র এঁকে তিনি জনপ্রিয়তা অর্জন করেন। রাজনীতিতে তিনি প্রত্যক্ষভাবে অংশ গ্রহণ করেছেন; পশ্চিমবঙ্গ রাজ্য সভার সদস্য ছিলেন।
তাঁর পিতা প্রমথনাথ চৌধুরী ফরিদপুরের জমিদার ছিলেন, তাঁর আড়াই হাজার বিঘা জমি ছিল। জন্ম ১৯৩৯ খ্রিস্টাব্দে বাংলাদেশের ফরিদপুর জেলার কোটালীপাড়ায়। গ্রামের নাম ডহরপাড়া। ১৯৪৭ খ্রিস্টাব্দে ব্রিটিশ শাসিত ভারতবর্ষ বিভাজনের পর ১৯৫০ খ্রিস্টাব্দে তার পরিবার বাংলাদেশ ছেড়ে ভারতে স্থায়ীভাবে বসতি স্থাপন করে। তিনি অবশ্য ১৯৪৮তেই বাংলাদেশ ছেড়ে ভারতে যান। ১৯৫১ খ্রিস্টাব্দ থেকে ঢাকুরিয়ার শহিদনগর কলোনিতে বসবাস করেন। তিনি সরকারি আর্ট অ্যান্ড ক্র্যাফট কলেজ থেকে ১৯৬০ খ্রিস্টাব্দে ব্যাচেলর অব ফাইন আর্টস ডিগ্রী লাভ করেন। সরকারি আর্ট অ্যান্ড ক্র্যাফট কলেজ পড়ার সময় যাদের তিনি শিক্ষক হিসেবে পেয়েছিলেন তাদের মধ্যে আছেন মানিকলাল বন্দ্যোপাধ্যায়, ধীরেন ব্রহ্ম, দেবকুমার রায়চৌধুরী, অপর্ণা রায়, বরেন নিয়োগী, রথীন মৈত্র, সত্যেন ঘোষাল, হরেন দাস, গোপাল ঘোষ ও কিশোরী রায়কে। ডিগ্রী হয়ে গেলে তিনি প্রথমে হাওড়া স্কুলে ও পরে হ্যান্ডলুম বোর্ডে কিছু দিন চাকরি করেন।
তিনি ফরাসি সরকারের বৃত্তিতে ১৯৬৫ খ্রিস্টাব্দে প্যারিসে গমন করেন এবং চিত্রকলা বিষয়ে অধ্যয়ন করেন। প্যারিসের উইলিয়াম হ্যাটারের আতেলিয়ের ১৭ ও একোল নাসিওনাল সুপেরিয়র দে বোজ আর কাজ করেন। অতঃপর তিন বছর ফ্রান্স, ইতালি, জার্মানি, নেদারল্যান্ডস, মিসরসহ বিভিন্ন জাদুঘর ও গ্যালারি পরিদর্শন করেন। ১৯৬৮ খ্রিস্টাব্দে দেশে ফিরে চেন্নাইয়ে কিছুদিন তিনি টেক্সটাইল ডিজাইনার হিসেবে কাজ করেন। ১৯৭২ খ্রিস্টাব্দে দিল্লিতে রাষ্ট্রপতি ভবনে কিউরেটর হিসাবে কাজ শুরু করেন। শান্তিনিকেতন কলাভবনের অধ্যাপক হিসেবেও কাজ করেছেন।
তাঁর বড় ভাই কলকাতার বামপন্থী আন্দোলনে সক্রিয়ভাবে অংশ গ্রহণ করেন। সেই সূত্রে বিভিন্ন বামপন্থী শিল্পী কর্ম ও দর্শন এবং সাহিত্যিকের রচনার সঙ্গে যোগেন চৌধুরীরর পরিচয় ঘটে। তিনি মানব মুক্তিতে বিশ্বাস করেন। জীবনের অন্ধকার ও যন্ত্রণার দিক তাঁর ছবিতে স্থান লাভ করেছে।
তাঁর পিতা ফরিদপুরের জমিদার ছিলেন, তবে ছবি আঁকতে ও মূর্তি গড়তে ভালবাসতেন। মা-ও আঁকতেন। পিতার জামিদারী সংক্রান্ত কাগজপত্রের পৃষ্ঠদেশে আঁকাবুকির মধ্য দিয়ে শৈশবেই যোগেন চৌধুরীর চিত্রাংকণে হাতেখড়ি। তাঁর মা আঁকিয়ে ছিলেন, তিনিও অনুপ্রেরণা জুগিয়েছেন। কলকাতার বাসায় দেয়ালে একটি ময়ূরের ছবি এঁকেচিলেন তিনি। এটিই তাঁর জীবনের প্রথম চিত্রকর্ম। কুমোর যখন দুর্গা বানাতে আসত, তখন তিনি মনোযোগ দিয়ে দেখতেন। খড়, তুষ ইত্যাদি কীভাবে কুমোরের দক্ষ হাতে মুখ, হাত, আঙুল হয়ে যেত সেগুলো তিনি মনোযোগ দিয়ে দেখতেন। মাটিতে গড়া মূর্তি রঙীন করার বিষয়টিও দেখতেন মনোযোগ দিয়ে। এভাবেই শৈশবে তাঁর মধ্যে শিল্পবোধ জাগ্রত হয়। শৈশবের স্মৃতি তার চিত্রকর্মে প্রতিফলিত। প্যারিসে অধ্যয়নের অভিজ্ঞতা তাঁর চিত্রে আধুনিকতা নিয়ে আসে। জলরং, প্যাস্টেল, তেলরং বা শুধু কালি – এসব বিভিন্ন মাধ্যমে তিনি কাজ করে থাকেন। তার প্রথম দিককার চিত্রকর্মে পিকাসোর প্রভাব পরিলক্ষিত হয়। সার্বিকভাবে ভারতীয় শিল্প আন্দোলন ও ইয়োরোপীয় শিল্প আন্দোলনের প্রভাব পরিলক্ষিত হয় তার চিত্রাংকণ রীতিতে। ১৯৪৭-এর ভারত বিভাগের পর কলকাতার শরণার্থী শিবিরে দেখা উদ্বাস্তু নারী-পুরুষের বহু প্রতিকৃতি তিনি অংকন করেন। এই সব চবিতে বলিরেখা বোঝাতে যে হ্যাচিং ও ক্রস-হ্যাচিং-এর ব্যবহার আরম্ভ করেন, সেইগুলি পরবর্তীকালে তাঁর রচনাশৈলীর অন্যতম হয়ে দাঁড়ায়।
কামাল খান (গায়ক)
কামাল খান (জন্ম: এপ্রিল ২৫, ১৯৮৯) বলিউডের একজন প্লেব্যাক সঙ্গীত শিল্পী। তিনি ২০১০ সালে সঙ্গীতের প্রতিযোগিতা অনুষ্ঠান সা রে গা মা পা সিঙ্গিং সুপারস্টার এর খেতাব লাভ করেন। পরবর্তীতে তিনি ২০১২ সালে দি ডার্টি পিকচারের ইশক সুফিয়ানা গানের জন্য জি সিনে অ্যাওয়ার্ডসের ফ্রেশ সিঙ্গিং টেলেন্ট ২০১২ লাভ করেন।
আনার দারা জেলা
আনার ধারা আফগানিস্তানের ফারাহ প্রদেশের একটি জেলা। এই জেলার প্রায় ৭০% মানুষ তাজিক যারা পশতুন ভাষায় কথা বলে। জানুয়ারী ২০০৫ সালে এই জেলার জনসংখ্যা গণণা করা হয় ৩০,০০০।
হাফিজুর রহমান
হাফিজুর রহমান (জন্ম: ২১ সেপ্টেম্বর, ১৯৫৯) সাবেক প্রথিতযশা বাংলাদেশী আন্তর্জাতিক ক্রিকেটার। বাংলাদেশ ক্রিকেট দলের অন্যতম সদস্য ছিলেন তিনি। দলে তিনি মূলতঃ উইকেট-রক্ষণের দায়িত্বে ছিলেন। ১৯৮৬ সালে ২টি একদিনের আন্তর্জাতিকে অংশগ্রহণের সুযোগ পেয়েছিলেন।
১৯৮৪ সালের অনানুষ্ঠানিক যুবদল ‘বাংলাদেশ টাইগার্সের’ সদস্যরূপে বাংলাদেশে অনুষ্ঠিত দক্ষিণ পূর্ব এশিয়ান ক্রিকেট কাপে খেলেন। সিঙ্গাপুরের বিপক্ষে ৭৫ রান তুলেছিলেন। ১২৯ রান করা রফিকুল আলমের সাথে জুটি গড়ে ২০৮ রান তুলেন তিনি। পরবর্তী দুই বছরে কেনিয়া, পাকিস্তান ও শ্রীলঙ্কার বিপক্ষে খেলেন। ১৯৮৫ সালে শ্রীলঙ্কা ও ১৯৮৬ সালে পাকিস্তানের ওমর কুরেশি একাদশের বিপক্ষে খেলেন তিনি। সীমিত ওভারের খেলায় লাহোর ক্রিকেট অ্যাসোসিয়েশনের বিপক্ষে ৬ ক্যাচ নেন।
৩১ মার্চ, ১৯৮৬ তারিখে পাকিস্তানের বিপক্ষে তাঁর ওডিআই অভিষেক হয়। মোরাতুয়ার টাইরোন ফার্নান্দো স্টেডিয়ামে ‘জন প্লেয়ার গোল্ড লীফ ট্রফি’ নামে পরিচিত এশিয়া কাপের দ্বিতীয় আসরের দ্বিতীয় খেলায় গাজী আশরাফ, গোলাম নওশের, গোলাম ফারুক, হাফিজুর রহমান, জাহাঙ্গীর শাহ, মিনহাজুল আবেদীন, নুরুল আবেদীন, রফিকুল আলম, রাকিবুল হাসান, সামিউর রহমান ও শহীদুর রহমানের ওডিআইয়ে একযোগে অভিষেক ঘটে। এ খেলাটিই যে-কোন আইসিসি পূর্ণাঙ্গ সদস্যের বিপক্ষে বাংলাদেশের প্রথম ওডিআই খেলা। খেলায় তিনি ২৪ বল মোকাবেলা করে ৮ রান তুলে ইমরান খানের বলে বোল্ড হন। উইকেটের পিছনে অবস্থান করে গাজী আশরাফের বলে জাভেদ মিয়াঁদাদের ক্যাচ নেন। তবে তাঁর অভিষেক পর্বটি সুখকর হয়নি। পাকিস্তান দল ৭৭ বল হাতে রেখেই ৭ উইকেটে জয় পায়। এরপর ২ এপ্রিল স্বাগতিক শ্রীলঙ্কার বিপক্ষে ক্যান্ডিতে অনুষ্ঠিত পরবর্তী ও নিজস্ব শেষ খেলায় অংশ নেন।
১৯৮৬ সালে নাসির আহমেদ তাঁর স্থলাভিষিক্ত হন। ফলশ্রুতিতে ক্রিকেট থেকে অবসর নিতে বাধ্য হন। আন্তর্জাতিক ক্রিকেট থেকে অবসর নেয়ার পর মার্কিন যুক্তরাষ্ট্রে অভিবাসিত হন।
মতিলাল রায়
মতিলাল রায় (৫ জানুয়ারি ১৮৮৩ - ১০ এপ্রিল ১৯৫৯) একজন বাঙালি বিপ্লবী। জন্ম বোড়াইচন্ডীতলা, চন্দননগর, হুগলী। পিতা বিহারীলাল সিংহ রায়। তিনি উত্তরপ্রদেশের চৌহান বংশীয় ছেত্রী রাজপুত ছিলেন।
মতিলাল ফ্রী চার্চ ইনস্টিটিউশনে শিক্ষালাভ করেন। জজ হেল্ডারসনের অফিসে কাজ করতেন। একমাত্র শিশুকন্যার মৃত্যুতে সস্ত্রীক বৈষ্ণবধর্মমতে দীক্ষা নিয়েছিলেন এবং ১৯০২ সালে সতপন্থাবলম্বী সম্প্রদায় গঠন করে দরিদ্র নারায়ন সেবায় নিয়োজিত হন। ১৯০৫ সালে বঙ্গভঙ্গ আন্দোলনে যোগ দেন। পরের বছরই সস্ত্রীক ব্রহ্মচর্যে দীক্ষিত হন।
মতিলাল রায়ের বাড়ি ছিল অগ্নিযুগের বিপ্লবীদের আশ্রয়স্থল ও তিনি ছিলেন তাদের অন্যতম পরামর্শদাতা। বিপ্লবী শহীদ কানাইলাল দত্ত থেকে শুরু করে রাসবিহারী বসু, শ্রীশচন্দ্র ঘোষ প্রমুখ তার কাছে নিয়মিত আসতেন। ফরাসী অধিকৃত চন্দননগরে ব্রিটিশ পুলিশের বাধা নিষেধ ছিল। সেই সুযোগ কাজে লাগিয়ে বহু বিপ্লবী মতিলালের গৃহে আশ্রয় নিতেন। ঋষি অরবিন্দ ঘোষ ১৯১০ সালে তার কাছে আত্মগোপন করে ছিলেন। এসময় তাকে ভক্তি, কর্ম, মহাযোগে দীক্ষিত করেন মতিলাল। বিশ্বাসঘাতক নরেন গোঁসাইকে হত্যার জন্যে আগ্নেয়াস্ত্র জোগাড় করে কানাইলালকে পাঠান মতিলাল। বারীন্দ্রকুমার ঘোষের দল ভেঙ্গে গেলেও শ্রীশ ঘোষ, অমর চট্টোপাধ্যায় ও বাবুরাম পরাকরের সাহায্যে বিপ্লবী সংগঠনের কাজ এগিয়ে নিয়ে যান তিনি।
মতিলাল রায় ১৯১৪ সালে প্রতিষ্ঠা করেন প্রবর্তক সংঘ যার মুখপত্র ছিল "'প্রবর্তন"' পত্রিকা। প্রবর্তক সংঘ হয়ে উঠেছিল সারা ভারতের বিপ্লবীদের আশ্রয়স্থল। বাংলা তথা ভারতের সশস্ত্র বিপ্লবীরা কোনো না কোনো সময় এখানে গোপনে এসেছেন। মহাত্মা গান্ধীর অসহযোগ আন্দোলনের সময় অনেকে প্রবর্তক বিদ্যাপীঠে যোগ দেন। ১৯২৫ সালে মতিলাল সংঘ গুরু পদে বৃত হন। ১৯২৯ সালে তার পত্নী রাধারানী দেবীর মৃত্যু হলে নিজেকে সক্রিয় আন্দোলনের পথ থেকে সরিয়ে সমাজসেবায় মন দেন। জাতীয়তাবাদী ঐতিহ্য ও চেতনা সম্বলিত প্রবর্তক সংঘের শাখা অধুনা বাংলাদেশের চট্টগ্রামেও বর্তমান।
সংঘ ও জাতিকে স্বাবলম্বী করার লক্ষ্যে প্রবর্তক ট্রাস্ট গঠন। এই ট্রাস্টের পরিচালনায় গ্রন্থাগার, পাঠশালা, বেসিক স্কুল, ছাত্র ছাত্রী আবাস, বৃদ্ধাশ্রম, মহিলা সদন, প্রকাশনা সংস্থা, সমবায়, ছাপাখানা-সংক্রান্ত ব্যবসা প্রতিষ্ঠান, জুট মিল ইত্যাদি স্থাপিত হয়। সংঘের মুখপত্র প্রবর্তক পত্রিকা সম্পাদনা করতেন অপর এক প্রবীন বিপ্লবী মণীন্দ্রনাথ নায়েক।
বিপ্লবী ও সমাজসেবক মতিলাল রায় ১০ এপ্রিল, ১৯৫৯ সালে মারা যান।
ডা. ফজলুল হাজেরা কলেজ
ডা. ফজলুল হাজেরা কলেজ হল একটি শিক্ষা প্রতিষ্ঠান যা ১১ নং ওয়ার্ড, দক্ষিণ কাট্টলি, চট্টগ্রামে অবস্থিত।
একটি শিক্ষা প্রতিষ্ঠান তৈরির কাজে ফজলুল আমিন কাজে নেমে পড়েন। শিক্ষা প্রতিষ্ঠানটি তৈরিতে এগিয়ে আসেন তৎকালীন প্রাথমিক ও গণশিক্ষা মন্ত্রি। কলেজটি প্রতিষ্ঠার জন্য ১.৭০ একর জায়গা দেওয়া হয়। এভাবেই, ১৯৮৮ সালে শিক্ষা প্রতিষ্ঠানটি এর যাত্রা শুরু করে।
সর্বপ্রথম কলেজটি শুধুমাত্র কলেজ হিসেবে প্রতিষ্ঠিত হয়েছিল। পরবর্তীতে ১৯৯৬ সালে কলেজটি বিএ, বিএসএস, বিবিএস কোর্সসমূহ জাতীয় বিশ্ববিদ্যালয়ের অধীনে শুরু করে। এমন কি ডিগ্রি পর্যায়ে এটি শতভাগ পাশের গৌরব অর্জন করে।
লোম্বার্ডি
লোম্বার্ডি ( ; ; লোম্বার্ড: "লোম্বার্ডিয়া", , ) হল ইতালির বিশটির প্রশাসনিক অঞ্চলের একটি। এটি দেশের উত্তর-পশ্চিমাঞ্চলে অবস্থিত। এর আয়তন ২৩.৮৪৪ বর্গ কিলোমিটার (৯,২০৬ বর্গ মাইল)।
আল-জাহরা মসজিদ
ফাতিমা আল-জাহরা মসজিদ একটি শিয়া ইসলামী আদর্শের মসজিদ। এটি অস্ট্রেলিয়ার প্রথম এবং সবচেয়ে বড় শিয়া মসজিদ। এছাড়াও সমগ্র অস্ট্রেলিয়ার মধ্যে মসজিদটি অন্যতম বৃহত্তম।
ফাতিমা আল-জাহরা মসজিদ অস্ট্রেলিয়ার নিউ সাউথ ওয়েলসের সিডনি শহর থেকে একটু দূরে শহরতলীতে অবস্থিত।
১৯৮০ সালে ফাতিমা আল-জাহরা মসজিদের নির্মাণকাজ শেষ হয়। মসজিদের প্রতিষ্ঠাতা হলেন শেখ ফাহাদ আল-আমেলি।
ফাতিমা আল-জাহরা মসজিদটি একটি মিনার ও একটি গম্বুজ দ্বারা সজ্জিত করা হয়েছে। এর প্রধান ফটকে ইসলামী ঐতিহ্যে জ্যামিতিক কারুকাজ স্থাপন করা হয়েছে। মসজিদের ভেতরের দেওয়ালেও এই ধরনের চিত্রকর্ম রয়েছে।
যেহেতু মসজিদটি নির্মাণের ফলে সেখানকার অবকাঠামোগত উন্নয়ন হয়েছিলো, তাই এটা বলা হয় যে সেখানকার ভোটারদের মধ্যে এর যথেষ্ট প্রভাব পড়েছে। রাজ্যের নির্বাচনে এমনকি জাতীয় নির্বাচনে এর প্রভাব লক্ষ্যণীয়।
মসজিদটি ইসলামের শিয়া বিশ্বাস অনুযায়ী পরিচালিত হয়। মসজিদটি সপ্তাহে প্রতিদিন খোলা থাকে। এখানে প্রতিদিন পাঁচ বার নামায পড়া হয়। এছাড়া শুক্রবার ও বিশেষ দিনগুলোতে অতিরিক্ত কার্যক্রম গ্রহণ করা হয়।
মসজিদটিতে প্রার্থনাকারীরা ইসলামের বার ইমামিয়া শিয়া আদর্শ অনুসরণ করে। তাদের বিরুদ্ধে বিভিন্ন মহল থেকে প্রায়ই বিভিন্ন হুমকি আসে, যার বেশির ভাগই আসে মুসলিম সম্প্রদায় থেকে। মুসলিমদের সুন্নী মতাদর্শবাদীরা এই হুমকি দিয়ে থাকে বলে অভিযোগ করা হয়।
আল-রাসূল আল-আযম মসজিদ
স্থানাঙ্ক: ৩৩°৫৫′২১″দক্ষিণ ১৫১°০২′০২″পূর্ব﻿ / ﻿৩৩.৯২২৩৭° দক্ষিণ ১৫১.০৩৩৭৫২° পূর্ব﻿ / -33.92237; 151.033752আল-রাসূল আল-আযম মসজিদ (আরবি: مسجد الرسول الاعظم) অস্ট্রেলিয়া,সিডনি, নিউ সাউথ ওয়েলস এর ব্যাংক্সটাউনে অবস্থিত একটি মসজিদ। অস্ট্রেলিয়ার শিয়াদের অন্যতম প্রধান মসজিদ এটি। মসজিদটি  আয়াতুল্লাহ মোহাম্মাদ হুসাইন আল-আনসারির মাধ্যমে রক্ষণাবেক্ষন করা হয়। এই মসজিদে শুধুমাত্র শিয়া আদর্শের মুসলিমরা নামায আদায় করতে আসেন।
সানশাইন মসজিদ
সাইপ্রাস তুর্কি ইসলামী কমিউনিটি অফ ভিক্টোরিয়া, যা আরো সাধারণভাবে সানশাইন মসজিদ হিসাবে পরিচিত। মসজিদটি তুর্কি শৈলীতে নির্মিত। এতে ১৭টি গম্বুজ, একটি মিনার এবং একটি চত্বর আছে।
সানশাইন মসজিদ অস্ট্রেলিয়ার সিডনি শহরের সানশাইনে অবস্থিত।
১৯৮৫ সালে সাইপ্রিয়ট তুর্কী কমিউনিটি মেলবোর্ন এর সানশাইনে বালারাত রোডে একটি খালি জায়গায় মসজিদ নির্মাণের কথা ভাবলো। কিন্তু পর্যাপ্ত অর্থের অভাবে তারা কাজ শুরু করতে পারছিলো না। এরপর তাদের কমিউনিটির তিনজন সদস্য ব্যাংকে নিজেদের বাড়ি-ঘর বন্ধক রেখে ১৯১,০০০ ডলার ঋণ নিলো। ১৯৯২ সালে মসজিদ নির্মাণকাজ শুরু হয়। এক হিসেব অনুযায়ী সানশাইন মসজিদ নির্মাণে মোট খরচ হয়েছিলো ২,৫০০,০০০ ডলার।
সানশাইন মসজিদের নকশা ইস্তাম্বুলের  সুলতান আহমেদ মসজিদ এর অনুকরণে প্রস্তুত করা হয়। মসজিদটি তুরস্কের অন্যতম শ্রেষ্ঠ মুসলিম স্থাপনা হিসেবে খ্যাত। একটি বড় গম্বুজের নিচে ছোট ছোট গম্বুজ সিঁড়ির মত নেমে এসেছে। বড় গম্বুজের পাশে তীক্ষ্ণ একটি মিনার রয়েছে, যার উচ্চতা গম্বুজের চেয়ে বেশি। মসজিদের রঙ সাদা রাখা হয়েছে, যা ইসলামের শান্তির প্রতীক।
মসজিদটি ইসলামের সুন্নী বিশ্বাস অনুযায়ী পরিচালিত হয়। মসজিদটি সপ্তাহে প্রতিদিন খোলা থাকে। এখানে প্রতিদিন পাঁচ বার নামায পড়া হয়। এছাড়া শুক্রবার ও বিশেষ দিনগুলোতে অতিরিক্ত কার্যক্রম গ্রহণ করা হয়। এছাড়া প্রতি সোমবার ও বুধবার সকালে কুরআন শিক্ষার ক্লাস হয় এবং প্রতি রবিবার শুধুমাত্র বাচ্চাদের জন্য কুরআন শিক্ষার ক্লাস নেওয়া হয়।
নাজিরহাট বিশ্ববিদ্যালয় কলেজ
নাজিরহাট কলেজ চট্টগ্রামের হালদা নদীর তীরে অবস্থিত একটি কলেজ। কলেজটিতে তিনটি বিভাগ যথা বিজ্ঞান, মানবিক, ব্যবসায় শিক্ষা বিভাগ রয়েছে। এর পরিবেশ খুবই সুন্দর। পড়াশুনা ছাড়াও কলেজটিতে বি এন সি সি, স্কাউট ইত্যাদি কর্মকান্ড পরিচালিত হয়।
কলেজে ভর্তি এস এস সি পরীক্ষার মেধা তালিকা অনুসারে হয়। এছাড়া শিক্ষক নিয়োগের ক্ষেত্রে শিক্ষকদের প্রতিযোগিতার মাধ্যমে টিকতে হয়।
বি এস পাবলিক কলেজ
বি এস পাবলিক কলেজ হল একটি শিক্ষা প্রতিষ্ঠান। এটি চট্টগ্রামের চট্টেশ্বরি রোডে অবস্থিত। এখানে একাদশ-দ্বাদশ শ্রেণিতে পড়ানো হয়।
এটি চট্টগ্রাম জেলা শহরের চকবাজারের চট্টেশ্বরী এলাকায় অবস্থিত।
আইএসও ১৫৯১৯
আইএসও ১৫৯১৯ এর পুরো নাম "দেবনাগরী ও তৎসম্পর্কিত অন্যান্য ভারতজাত লিপির লাতিন অক্ষরে প্রকাশব্যবস্থা"। এটি রোমানীকরণের বিভিন্ন আন্তর্জাতিক ব্যবস্থার অন্যতম। এটির প্রকাশকাল ২০০১ খ্রিষ্টাব্দ। এটি বিভিন্ন অক্ষর-চিহ্নের সাহায্যে বৃহত্তর ব্রাহ্মী লিপি পরিবারের বিভিন্ন স্বর ও ব্যঞ্জন ধ্বনির প্রামাণ্য লাতিন অনুলিপি নির্ধারণ করে।
কন্যাকুমারী এক্সপ্রেস
কন্যাকুমারী এক্সপ্রেস হচ্ছে ভারতের দক্ষিনাঞ্চলের রেলওয়ে জোন এ চালিত একটি সুপারফাস্ট ট্রেন। ট্রেনটি কন্যাকুমারী এবং চেন্নাই এগমোর এর মধ্যে চলাচল করে থাকে।
এটি একটি রাত্রিকালীন ট্রেন সার্ভিস এবং নাগেরকয়েল জংশন এবং কন্যাকুমারী জেলার একটি গুরুত্বপূর্ণ ট্রেন সার্ভিস। 
এটি এ অঞ্চলের দ্রুতগামী ট্রেনগুলোর মধ্য অন্যতম। ট্রেনটি নিলাই এক্সপ্রেস এর তুলনায় চেন্নাই ও ট্রিচি এর মধ্যবর্তী দূরত্ব অতি অল্প সময়ের মধ্যে(৫ ঘন্টা ২০ মিনিটে) অতিক্রম করে থাকে। ট্রেনের যাত্রীদের নিকট সবসময়ই কন্যাকুমারী এক্সপ্রেস এর টিকেট এর চাহিদা রয়েছে। ট্রেনটি তাম্বারাম, চেঙ্গালপেট, ভিলুপ্পুরাম, ট্রিচি, দিন্দিগাল, মাদুরাই, বিরুদ্ধানগর, সাটুর, কোভিলপাট্টি, তিরুনেলভেলি, ভাল্লিওর, নাগেরকয়েল জংশন এবং কন্যাকুমারী এর মধ্য দিয়ে চলাচল করে থাকে। ফিরতি পথে ট্রেনটি মাম্বালাম জংশনেও বিরতি নেয়। যোগাযোগের ক্ষেত্রে কন্যাকুমারী এক্সপ্রেসটি ভারতের রাজধানী শহরকে ভারতের সর্বদক্ষিন অঞ্চলের সাথে যুক্ত করেছে। ট্রেনটিকে সুপারফাস্ট ট্রেন হিসাবে আখ্যায়িত করার কারণ হচ্ছে ট্রেনটির গড় গতিবেগ ঘন্টায় ৫৫ কিলোমিটার এর অধিক।
ইন্ডিয়ান রেলওয়ের নম্বর প্রদানের নিয়ম অনুসারে কন্যাকুমারী হতে চেন্নাই যাত্রার ক্ষেত্রে ট্রেনটির জন্য বরাদ্দকৃত নম্বর হচ্ছে -১২৬৩৪। অপরদিকে, চেন্নাই হতে কন্যাকুমারী যাত্রার ক্ষেত্রে ট্রেনটির নম্বর হচ্ছে -১২৬৩৩। কন্যাকুমারী-ব্যাঙ্গালুরু সিটি আইল্যান্ড এক্সপ্রেস(১৬৫২৫/১৬৫২৬) এর সাথে কন্যাকুমারী এক্সপ্রেস এর সাথে রেইক শেয়ারিং চুক্তি বিদ্যমান রয়েছে।
যে সকল স্টেশন এর মধ্য দিয়ে কন্যাকুমারী এক্সপ্রেস চলাচল করে থাকে সেগুলোর মধ্য অন্যতম হচ্ছে-
মুম্বাই সিএসটি, দাদার, কালিয়ান জংশন, কারজাট, লোনাভালা, পুনে জংশন, দাউন্দ জংশন, কুর্দুভাদি, সোলাপুর জংশন, গুলবার্গা, ওয়াদি, ইয়াদগির, রাইচুর, মানথ্রালায়াম রোড, আদনি, গুনটাকাল জংশন, গুটি, টাডিপাত্রি, কোন্ডাপুরাম, ইর্রাগুন্টলা, কুড্ডাপাহ, নান্দালুর, রাজামপেটা, কুডুরু, রেনিগুন্টা জংশন, তিরুপাতি, পাকালা জংশন, চিত্তর, কাটপাডি জংশন, জোলারপেট্টাই, সালেম জংশন, ইরোড জংশন, তিরুপ্পুর, কোয়েম্বাটুর জংশন, পালাক্কাড, ওট্টাপ্পালাম, ওয়াডাকানচেরি, ত্রিশূর, ইরিনজালাকুডা, চালাকুডি, আঙ্গামালি, আলুভা, ইর্নাকুলাম টাউন, কোট্টায়াম, চাঙ্গানাসেরি, মাভেলিকারা, কায়ানকুলাম জংশন, কারুনাগাপাল্লি, কুল্লাম জংশন, পারাভার, ভারকালা, কাডাকাভুর, চিরায়িনকিল, ত্রিভান্দ্রাম পেট, নেইয়াট্টিনকারা, পরশশালা, কুলিথ্থুরাই, ইরানিয়াল, নাগেরকয়েল, কন্যাকুমারী ইত্যাদি।
ফটিকছড়ি বিশ্ববিদ্যালয় কলেজ
ফটিকছড়ি বিশ্ববিদ্যালয় কলেজ বাংলাদেশের চট্টগ্রাম জেলার একটি শিক্ষা প্রতিষ্ঠান।
প্রতিষ্ঠানটি চট্টগ্রাম জেলার ফটিকছড়ি পৌরসভার বিবিরহাট এলাকায় অবস্থিত।
তৎকালীন পাকিস্তান আমলের চট্টগ্রাম জেলা পরিষদের ভাইস চেয়ারম্যান, বিশিষ্ট শিল্পপতি ও দানবীর, শিক্ষানুরাগী জনাব মির্জা আবু আহমদ ১৯৭০ সালে এ প্রতিষ্ঠানটি উচ্চ মাধ্যমিক কলেজ হিসেবে প্রতিষ্ঠা করেন এবং পরবর্তীতে ডিগ্রি (পাস) ও ডিগ্রি (সম্মান)
কোর্স চালু করা হয়।
১৩ সদস্যের কলেজ গভর্নিং বডির সভাপতি জনাব আলহাজ্ব মোহাম্মদ নাছির উদ্দিন।
প্রতিষ্ঠানের অধ্যক্ষ জনাব মোহাম্মদ আব্দুর রহিম।
এটি একটি স্নাতক পর্যায়ের শিক্ষা প্রতিষ্ঠান। এ প্রতিষ্ঠানে সহ-শিক্ষা ব্যবস্থা রয়েছে। এটি জাতীয় বিশ্ববিদ্যালয়ের অন্তর্ভূক্ত।
বর্তমানে দুই হাজারেরও বেশি শিক্ষার্থী এ কলেজে অধ্যয়নরত আছে।
বিগত বছরের পাশের হার ৯০%। ২০০১ সালে জাতীয় বিশ্ববিদ্যালয়ের অধীনে অনুষ্ঠিত বিএসসি (পাস) পরীক্ষার ফলাফলে অত্র কলেজ থেকে ৩ জন মেধা তালিকায় যথাক্রমে ৭ম, ১০ম ও ১২তম স্থান অর্জন করে। ২০০৪ সালে বিএসসি (পাস) পরীক্ষার ফলাফলে ২ জন মেধা তালিকায় যথাক্রমে ৩য় ও ১০ম স্থান অর্জন করে। এছাড়া ২০১৪ সালে এইচএসসি পরীক্ষায় ৪ জন শিক্ষার্থী এ+ পায়।